ADOBE

Szoftverhasználati szerződés

FIGYELMEZTETÉS A FELHASZNÁLÓ RÉSZÉRE: KÉRJÜK, OLVASSA EL FIGYELMESEN EZT A SZERZŐDÉST. A SZOFTVER TELJES EGÉSZÉNEK VAGY EGY RÉSZÉNEK MÁSOLÁSÁVAL, TELEPÍTÉSÉVEL VAGY HASZNÁLATÁVAL ÖN EGYIDEJŰLEG ELFOGADJA A JELEN SZERZŐDÉSBEN FOGLALT ÖSSZES FELTÉTELT, IDEÉRTVE KÜLÖNÖSEN AZ ALÁBBIAKRA VONATKOZÓ RENDELKEZÉSEKET: A 4. PONTBAN FOGLALT ÁTRUHÁZHATÓSÁG, A 6. ÉS 7. PONTBAN FOGLALT SZAVATOSSÁG, A 8. PONTBAN FOGLALT KÁRTÉRÍTÉSI FELELŐSSÉG, A 14. PONTBAN FOGLALT INTERNETCSATLAKOZÁSI LEHETŐSÉG ÉS ADATVÉDELEM, VALAMINT A 16. PONTBAN FOGLALT KÜLÖNÖS RENDELKEZÉSEK ÉS KIVÉTELEK. ÖN ELFOGADJA, HOGY A JELEN MEGÁLLAPODÁS EGYENÉRTÉKŰ AZ ÖNNEL MEGTÁRGYALT ÉS SZEMÉLYESEN ALÁÍRT SZERZŐDÉSEKKEL. JELEN SZERZŐDÉS ÉRVÉNYRE JUTTATHATÓ ÖNNEL SZEMBEN, ILLETVE BÁRMELY OLYAN JOGI SZEMÉLLYEL SZEMBEN, AMELY MEGSZEREZTE A SZOFTVERT ÉS AKINEK NEVÉBEN AZT HASZNÁLJÁK. ILYEN LEHET PÉLDÁUL AZ ÖN MUNKÁLTATÓJA. AMENNYIBEN NEM ÉRT EGYET A SZERZŐDÉS FELTÉTELEIVEL, NE HASZNÁLJA A SZOFTVERT! A SZOFTVER VISSZAJUTTATÁSÁVAL ÉS AZ ÁR VISSZATÉRÍTÉSÉVEL KAPCSOLATOS INFORMÁCIÓKÉRT LÁTOGASSON EL A http://www.adobe.com/go/support_hu WEBOLDALRA.

AMENNYIBEN AZ ADOBE-VAL KÖZVETLENÜL MÁS ÍRÁSBELI SZERZŐDÉST IS KÖTÖTT (PL. KÖTETFELHASZNÁLÓI SZERZŐDÉST), AZ ILYEN SZERZŐDÉS KIEGÉSZÍTI A JELEN SZERZŐDÉST, ILLETVE A JELEN SZERZŐDÉS TELJES EGÉSZÉNEK VAGY EGYES RÉSZEINEK A HELYÉBE LÉP.

A SZOFTVERHEZ KAPCSOLÓDÓ TELJES SZELLEMI TULAJDONNAL AZ ADOBE ÉS BESZÁLLÍTÓI RENDELKEZNEK. AZ ENGEDÉLY CSUPÁN A SZOFTVER HASZNÁLATÁRA VONATKOZIK, ÉS ÖN NEM VÁLIK ANNAK TULAJDONOSÁVÁ. AZ ADOBE CSAK A JELEN SZERZŐDÉS FELTÉTELEINEK BETARTÁSA ESETÉN ENGEDÉLYEZI A SZOFTVER MÁSOLÁSÁT, LETÖLTÉSÉT, TELEPÍTÉSÉT, HASZNÁLATÁT VAGY AZT, HOGY ÖN A SZOFTVER MŰKÖDÉSÉBŐL VAGY SZELLEMI TULAJDONJOGÁBÓL FAKADÓ BÁRMELY ELŐNYT ÉLVEZHESSE. A SZOFTVERBEN FOGLALT VAGY AZON KERESZTÜL ELÉRT EGYES ADOBE ÉS NEM-ADOBE ANYAGOK ÉS SZOLGÁLTATÁSOK HASZNÁLATA EGYÉB FELTÉTELEK ALÁ ESHET, AMELYEK TIPIKUSAN KÜLÖN LICENCMEGÁLLAPODÁSBAN TALÁLHATÓK; A HASZNÁLAT FELTÉTELEI VAGY AZ „OLVASS EL” FÁJL AZ ILYEN ANYAGOKON ÉS SZOLGÁLTATÁSOKON BELÜL, AZOK KÖZELÉBEN, VAGY A KÖVETKEZŐ CÍMEN TALÁLHATÓ: http://www.adobe.com/go/thirdparty_hu. EZEN AZ OLDALON A NEM-ADOBE ANYAGOKKAL KAPCSOLATOS SZÜKSÉGES TÁJÉKOZTATÁSOKAT IS MEGTALÁLJA.

A SZOFTVER AUTOMATIKUSAN CSATLAKOZTATHATJA SZÁMÍTÓGÉPÉT AZ INTERNETHEZ. TOVÁBBI INFORMÁCIÓ A 14. ÉS 16. PONTBAN.

A SZOFTVER TARTALMAZHAT OLYAN TECHNOLÓGIÁT IS, AMELY MEGAKADÁLYOZZA A JOGOSULATLAN HASZNÁLATOT ÉS MÁSOLÁST. E TECHNOLÓGIA A TELEPÍTÉS ÉS ELINDÍTÁS SORÁN, VALAMINT EZT KÖVETŐEN ALKALMANKÉNT VAGY RENDSZERESEN CSATLAKOZTATHATJA SZÁMÍTÓGÉPÉT AZ INTERNETHEZ. CSATLAKOZTATÁS UTÁN A SZOFTVER INFORMÁCIÓKAT TOVÁBBÍT AZ ADOBE-HOZ AZ INTERNETEN KERESZTÜL, AMINT AZ A http://www.adobe.com/go/activation_hu CÍMEN RÉSZLETESEN OLVASHATÓ. A JOGOSULATLAN, MEGFELELŐ ENGEDÉLY NÉLKÜLI, ILLETVE AZ ÉRVÉNYES ENGEDÉLLYEL NEM ÖSSZHANGBAN TÖRTÉNŐ SZOFTVERHASZNÁLAT ÉSZLELÉSE ÉS MEGAKADÁLYOZÁSA ÉRDEKÉBEN AZ ADOBE FELHASZNÁLHATJA EZEKET, VALAMINT MÁS, HARMADIK FÉLTŐL SZÁRMAZÓ INFORMÁCIÓKAT. AZ OLYAN SZOFTVEREK, AMELYEK NEM KÉPESEK KAPCSOLÓDNI AZ ADOBE-HOZ, VALAMINT AMELYEK HASZNÁLATA ENGEDÉLY NÉLKÜLINEK BIZONYUL, KORLÁTOZOTT MŰKÖDŐKÉPESSÉGŰEK VAGY AKÁR TELJESEN MŰKÖDÉSKÉPTELENEK LEHETNEK.

1. Értelmező rendelkezések

„Adobe” - amennyiben e szerződést az Egyesült Államokban, Kanadában vagy Mexikóban való tartózkodása során köti meg, az Adobe Systems Incorporated a Delaware államban bejegyzett társaságot jelenti, melynek címe: 345 Park Avenue, San Jose, California 95110; más esetekben az Adobe Systems Software Ireland Limited társaságra vonatkozik, melynek címe: 4-6 Riverwalk, Citywest Business Campus, Dublin 24, Ír Köztársaság.

Az „Adobe Runtime(s)” az Adobe AIR, az Adobe Flash Player, a Shockwave Player vagy az Authorware Player szoftvert jelenti.

A „Számítógép” olyan virtuális vagy fizikai számítógépes eszközre vonatkozik, amely digitális vagy hasonló formában információt fogad, és egy meghatározott eredmény elérése érdekében az utasítások sorrendjének megfelelően kezel.

A „Belső Hálózat” kizárólag egy meghatározott társaság vagy hasonló üzleti vállalkozás alkalmazottai és egyes vállalkozói (vagyis ideiglenes alkalmazottak) által hozzáférhető, zártkörű, saját tulajdonú hálózati erőforrást jelent. A Belső Hálózat nem tartalmazza az internetet vagy a nyilvánosság számára elérhető egyéb hálózati közösségeket, mint például a tagságon vagy előfizetésen alapuló csoportokat, társulásokat és hasonló szervezeteket.

Az „Output Fájl” az Ön által a Szoftver használatával létrehozott végtermékeket jelenti.

Az „Engedélyezett Mennyiség” egy (1), hacsak az Adobe által adott érvényes engedély (pl. mennyiségi engedély) más számot nem jelöl meg.

A „Szoftver” magában foglalja (a) mindazokat az információkat, amelyekről a jelen megállapodás rendelkezik, beleértve többek között - de nem kizárólag - az alábbiakat: (i) minden szoftverállományt és egyéb számítógépes információt; (ii) a minta- és készletfotókat, képeket, hangokat, grafikai könyvtárat és egyéb művészeti alkotásokat, amelyek az Adobe szoftver tartozékai, és nem az Adobe-tól külön szolgáltatásként (kivéve, ha azon szolgáltatás keretében arról másképp rendelkeznek) vagy harmadik féltől külön szolgáltatásként kerültek beszerzésre („Tartalomállományok”); (iii) a kapcsolódó magyarázó írásos anyagokat és állományokat („Dokumentációk”); (iv) a karakterkészleteket; valamint (b) ezen információk módosított változatait és másolatait, illetve bővítéseit, frissítéseit és kiegészítéseit, amelyeket az Adobe bármikor, külön feltételek nélkül szolgáltat (együttesen: „Frissítések”).

2. Szoftverhasználati jog

Amennyiben az Adobe-tól vagy bármely felhatalmazott engedélyesétől vásárolta a Szoftvert és a szükséges sorozatszámokat, valamint a jelen szerződés feltételeit teljesíti, az Adobe nem kizárólagos felhasználói engedélyt ad a Szoftver rendeltetésszerű és a Dokumentációban leírt módon, az alábbiak szerint történő telepítésére és használatára. Egyes konkrét termékek és komponensek, így például a karakterkészlet-szoftver, az Acrobat, az After Effects, az Adobe Presenter, a Contribute, az Adobe Device Central, a Flash Player, a Flash Builder, a Folio Producer, valamint az Adobe Runtimes használatára vonatkozó speciális rendelkezések a 16. pontban olvashatók.

2.1 Korlátozott használat

2.1.1 A Szoftver vagy annak részei adott esetben sorozatszám nélküli telepítést és használatot is lehetővé tesznek. Ebben az esetben Ön az ilyen sorozatszám nélküli Szoftvert telepítheti, de szervezeti telepítési terv részeként egyetlen Számítógépen sem használhatja. Továbbá az ilyen sorozatszám nélküli Szoftvert Ön - kizárólag demonstrációs, értékelési és oktatási céllal - bármely számú Számítógépen telepítheti és használhatja, feltéve, hogy az ilyen használat során keletkezett Output Fájlokat vagy egyéb anyagokat kizárólag belső, nem kereskedelmi és nem gyártási célokra használják fel. A sorozatszám nélküli Szoftver a vonatkozó határidő lejárta után nem használható, hacsak a 2.2 pontnak megfelelően meg nem ad egy érvényes sorozatszámot. A SOROZATSZÁM NÉLKÜLI SZOFTVERREL KÉSZÍTETT OUTPUT FÁJLOKHOZ VALÓ HOZZÁFÉRÉS ÉS AZOK HASZNÁLATA KIZÁRÓLAG A FELHASZNÁLÓ SAJÁT FELELŐSSÉGÉRE TÖRTÉNIK.

2.1.2 Az „értékesítési célú” vagy egyéb hasonló célra tervezett (például külön megrendelőlap kitöltése révén „EVAL” sorozatszámmal ellátott szoftver) és lejárati dátumot tartalmazó Szoftver vagy Szoftverrészek kizárólag demonstrációs, értékelési és oktatási célból telepíthetők és használhatók a Számítógépeken, és csak azzal a feltétellel, hogy a segítségükkel létrehozott Output Fájlokat vagy egyéb anyagokat kizárólag belső, nem kereskedelmi és nem termelési célokra használják fel. Az Értékelőszoftver érvényessége - előzetes figyelmeztetés után vagy anélkül - automatikusan lejár. Az Értékelőszoftver a vonatkozó határidő lejárta után nem használható, hacsak a 2.2 pontnak megfelelően meg nem ad egy érvényes sorozatszámot. AZ ÉRTÉKELŐSZOFTVERREL KÉSZÍTETT OUTPUT FÁJLOKHOZ VALÓ HOZZÁFÉRÉS ÉS AZOK HASZNÁLATA KIZÁRÓLAG A FELHASZNÁLÓ SAJÁT FELELŐSSÉGÉRE TÖRTÉNIK.

2.1.3 Előfizetői kiadás. Amennyiben Ön előfizetéses alapú licencet vásárolt a Szoftverhez (melyek mindegyike úgynevezett „Előfizetői Kiadású Licenc”), a Szoftver egyetlen példányban és csak az előfizetés megfizetett időtartamára telepíthető és használható a Felhasználó Engedélyezett Mennyiségű kompatibilis Számítógépén, melyeken érvényes sorozatszámot adott meg. Az Előfizetői Kiadású Licenc folyamatos használatához a következők szükségesek: (a) rendszeres internetkapcsolat, melyen keresztül érvényesíthető az Előfizetői Kiadású Licenc (telefonos aktiválás nem lehetséges); (b) érvényes bankkártyával történő rendszeres előfizetői díjfizetés; valamint (c) a www.adobe.com/go/paymentterms_hu weboldalon található fizetési feltételek elfogadása. Az előfizetés az Adobe.com weboldal „My Subscriptions” („Előfizetéseim”) oldalon, illetve a http://www.adobe.com/support/contact_hu weboldalra látogatva bármikor felmondható. Amennyiben a Szoftver nem képes kapcsolódni az internethez azokban az időpontokban, amikor a fizetés esedékes, vagy amennyiben Ön abbahagyja az előfizetési díj fizetését, a Szoftver az adott számlázási időszak végén - előzetes figyelmeztetéssel vagy anélkül - inaktívvá válik. Az előfizetés azonnal aktívvá válik, amint bankszámlája terhelése sikeresen megtörtént és Ön megkapta a sorozatszámot.

2.2 Általános használat. Hacsak a jelen szerződés másként nem rendelkezik, a Dokumentációnak megfelelően a Szoftver egyetlen példányban telepíthető és használható a Felhasználó Engedélyezett Mennyiségű kompatibilis Számítógépén, melyeken érvényes sorozatszámot adott meg.

2.3 Szerveren keresztül történő terjesztés. A Szoftver azonos Belső Hálózatban található Számítógépekre történő letöltése és telepítése céljából - kizárólag a vonatkozó 2.1 vagy 2.2 pontban engedélyezett felhasználási módoknak megfelelően - a Szoftver egy képmása felmásolható a Belső Hálózaton belüli számítógépes állományszerver(ek)re.

2.4 Szerverhasználat. A Szoftver kizárólag abból a célból telepíthető a Belső Hálózaton belüli állományszerver(ek)re - kizárólag a vonatkozó 2.1 vagy 2.2 pontban engedélyezett felhasználási módoknak megfelelően -, hogy az azonos Belső Hálózatban lévő Számítógépek felhasználói hozzáférhessenek. Az adott Számítógépes állományszerver(ek)en a szoftverhasználatra jogosult felhasználók teljes létszáma (azaz nem az egyidejű felhasználók száma) nem haladhatja meg az Engedélyezett Mennyiséget.

Például az előzőekben írottak nem engedélyezik a Szoftver (közvetlenül, ill. parancsok, adatok vagy utasítások útján történő) telepítését vagy elérését: (a) olyan Számítógépről vagy Számítógépre, amely nem tartozik a Belső Hálózatba, (b) Webalapú munkacsoportok vagy szolgáltatások nyilvános helyen elérhetővé tétele céljából; (c) olyan magánszemély vagy jogi személy által, aki érvényes Adobe engedély hiányában nem jogosult a Szoftver használatára, letöltésére, másolására vagy egyéb hasznosítására, vagy (d) valamely rendszer, munkafolyamat vagy szolgáltatás összetevőjeként, amelyhez az Engedélyezett Mennyiségnél nagyobb számú felhasználó férhet hozzá; vagy (e) nem egyedi felhasználó által kezdeményezett műveletekre (mint például automata kiszolgáló, amely az adatfeldolgozást biztosítja).

2.5 Hordozható és otthoni számítógépek használata. Figyelembe véve a 2.6 pontban található korlátozásokat, annak a Számítógépnek az elsődleges felhasználója („Elsődleges Felhasználó”), amelyre a Szoftvert a vonatkozó 2.1.3 vagy 2.2 pont értelmében telepítették, a Szoftver második példányát - saját kizárólagos használatra - hordozható Számítógépre vagy az otthonában található Számítógépre telepítheti, feltéve, hogy a hordozható vagy otthoni Számítógépre telepített Szoftvert nem használják egyidejűleg az elsődleges Számítógépen is.

2.6 A Szoftver második példányának kötetengedélyesek általi használatára vonatkozó megszorítások. Amennyiben egy felhasználó - az oktatási kötetengedélyest kivéve - a Szoftvert egy Adobe kötetengedély-program (jelenlegi elnevezése Adobe Open Solutions) keretében szerezte meg, a Szoftvernek a jelen szerződés 2.5 pont alapján készített második példánya csak a kötetengedélyes üzleti vállalkozásával, illetve a kötetengedélyes érdekében használható. A Szoftver második példányának mennyiségi engedélyesek általi használatára vonatkozó további információért, kérjük, keresse fel honlapunkat a következő címen: http://www.adobe.com/go/open_options_hu.

2.7 Tartalomállományok. A Tartalomállományokhoz rendelt „Olvass el” állományok vagy más engedély(ek) ellenkező rendelkezése hiányában, amely ezen anyagokra vonatkozóan meghatározott jogokat és megszorításokat tartalmazhat, a Tartalomállományok használhatók, megjeleníthetők, módosíthatók, másolhatók és terjeszthetők. Ugyanakkor a Tartalomállományok nem terjeszthetők önmagukban (vagyis olyan esetben, amikor a Tartalomállományok a forgalmazott termék elsődleges értékét képezik), és a Tartalomállományok vagy származtatott alkotásaik tekintetében védjegyjogok nem követelhetők.

2.8 Mintaalkalmazási kód. Ön jogosult a forráskód vagy azon szoftverrészek módosítására, amelyek kifejezetten mint mintakód (sample code), mintaalkalmazási kód (sample application code) vagy minta tartozékaként (a továbbiakban mindegyik „Mintaalkalmazási Kód”) kerültek megjelölésre a kapcsolódó dokumentációban, de kizárólag az Adobe szoftverprogram által kifejlesztett weboldal, illetve weboldalhoz tartozó alkalmazások tervezésére, készítésére és tesztelésére. Ön csak abban az esetben jogosult a (módosított vagy módosítástól mentes) Mintaalkalmazási Kód másolására és továbbadására, ha az alábbi feltételek mindegyike teljesül: (a) Ön csak a befordított objektumú Mintaalkalmazási Kódot adja tovább az Ön alkalmazásával együtt, (b) a Mintaalkalmazási Kód nem lesz része semmilyen weboldal fejlesztésére készített terméknek, valamint (c) Ön az Adobe nevet, logót, vagy bármely más Adobe védjegyet nem használja fel a terméke értékesítéséhez. Ön köteles az Adobe-t minden olyan veszteség, kár, követelés vagy peres eljárás - ideértve az ügyvédi munkadíjakat is - alól mentesíteni, amely az Ön alkalmazásának használatából vagy továbbadásából származik, vagy annak eredménye.

2.9 Programozási nyelvek. A Szoftver magában foglalhatja az ExtendScript SDK és a Pixel Bender SDK egyes részeit. A 2. pontban foglalt korlátozások szem előtt tartásával az Adobe nem kizárólagos, nem átruházható, jogdíjmentes engedélyt biztosít Önnek az ExtendScript SDK-ban és Pixel Bender SDK-ban lévő elemek - kizárólag az Adobe termékekkel való működésre tervezett alkalmazási programok belső kifejlesztésének céljára történő - felhasználására. A 2.9 pontban kifejezetten előírtak kivételével az ExtendScript SDK vagy Pixel Bender SDK semmilyen része nem módosítható vagy terjeszthető. Ön köteles az Adobe-t minden olyan veszteség, kár, követelés vagy peres eljárás alól mentesíteni - az ügyvédi munkadíjakat is beleértve -, amely az ilyen terjesztésből származik, vagy annak eredménye.

2.10 Dual-boot Platform. A Szoftver használata egyetlen operációsrendszer-platformon engedélyezett. A Szoftver minden egyes operációsrendszer-platformon való használatához külön engedélyt kell vásárolnia. Ha például a Szoftvert egy, a Mac OS és a Windows operációs rendszerben egyaránt indítható eszközön (azaz dual-boot gépen) és mindkét operációs rendszerre kívánja telepíteni, akkor a Szoftverre előzőleg két külön engedélyt kell szereznie. Ez abban az esetben is igaz, ha egyazon eszközön a Szoftver két - különböző operációsrendszer-platformokra tervezett - verzióját szállítják Önnek.

2.11 Dokumentáció. Készíthet másolatokat a Dokumentációról saját belső használata céljára a Szoftver használatával összefüggésben e megállapodásnak megfelelően, de csak az ésszerűen szükséges mennyiségben. A Dokumentáció megengedett másolatainak ugyanolyan szerzői jogi és más tulajdonjogi figyelmeztetést kell tartalmazniuk, mint amilyen a Dokumentáción vagy a Dokumentációban található.

3. Szellemi tulajdonjog

A Szoftver és az Ön által másolt engedélyezett példányok az Adobe Systems Incorporated és beszállítói szellemi tulajdonát képezik. A Szoftver felépítése, elrendezése és forráskódja az Adobe Systems Incorporated és beszállítói számára nagy értéket képviselő üzleti titoknak és bizalmas információnak minősül. A Szoftvert különböző jogszabályok védik, ideértve korlátozás nélkül az Egyesült Államok és más országok szerzői jogi törvényeit, illetve nemzetközi egyezmények rendelkezéseit. A jelen Szerződésben foglalt kifejezett rendelkezések hiányában a jelen Szerződés nem engedélyez a Szoftverhez kapcsolódó szellemi tulajdonjogokat, és a jelen Szerződésben kifejezetten megengedett jogokon kívül az Adobe és beszállítói minden más jogot fenntartanak.

4. Korlátozások és követelmények

4.1 Figyelmeztetések. A Szoftver megengedett másolatainak ugyanolyan szerzői jogi és más tulajdonjogi figyelmeztetést kell tartalmazniuk, mint amilyen a Szoftveren vagy a Szoftverben található.

4.2 A használattal kapcsolatos kötelezettségek. Ön beleegyezik, hogy csak az e szerződésben engedélyezett módon, valamint csak rendeltetésszerűen és a Dokumentációban foglaltaknak megfelelően használja a Szoftvert.

4.3 Módosítás kizárása. A 2.7, 2.8 vagy a 16. pontban kifejezetten megengedetteket kivéve a Szoftver nem módosítható, nem változtatható meg a más környezetben való alkalmazás érdekében, nem dolgozható át, illetve nem konvertálható más formátumba.

4.4 A visszafejtés kizárása. Ön kötelezettséget vállal arra, hogy nem fordítja vissza, fejti vissza, bontja vissza, illetve próbálja más módon feltárni a szoftver forráskódját. Ha Ön az Európai Unióban tartózkodik, akkor olvassa el a 16.1 pontot.

4.5 Együtt kínált termékek különválasztásának kizárása. A Szoftver különféle alkalmazásokat, segédprogramokat és alkatrészeket tartalmazhat, összetett platformokat és több nyelvet is támogathat, illetve több kommunikációs eszközön és több példányban is biztosítható. Mindazonáltal a Szoftvert magában álló terméknek tervezték, és a 2. és 16. pontban Engedélyezett számítógépeken egységes termékként használható. Nem szükséges a Szoftver minden komponensét telepíteni, de más Számítógépeken történő felhasználás céljából alkotórészei nem választhatók külön. A Szoftver nem választható külön, illetve nem csomagolható át forgalmazás, átruházás vagy viszontértékesítés céljából. A 16. pontban a jelen 4.5 pontra vonatkozó egyedi kivételek olvashatók.

4.6 Átruházás kizárása. A SZOFTVERHEZ FŰZŐDŐ JOGOK NEM VEHETŐK ÉS NEM ADHATÓK BÉRBE, NEM ADHATÓK EL, NEM ADHATÓK TOVÁBB FELHASZNÁLÁSRA, NEM ENGEDMÉNYEZHETŐK ÉS NEM RUHÁZHATÓK ÁT, ILLETVE TILOS A SZOFTVER BÁRMELY RÉSZÉNEK ÁTMÁSOLÁSA EGY MÁSIK MAGÁNSZEMÉLY VAGY JOGI SZEMÉLY SZÁMÍTÓGÉPÉRE, KIVÉVE A JELEN SZERZŐDÉSBEN KIFEJEZETTEN MEGENGEDETT ESETEKET. A szoftverhasználati jogokat akkor lehet átruházni másik magánszemélyre vagy jogi személyre, amennyiben: (a) szintén átruházásra kerül (i) a jelen szerződés, (ii) a sorozatszám(ok), az Adobe vagy az Adobe engedélyezett forgalmazója által nyújtott kommunikációs eszközhöz mellékelt Szoftver és a Szoftverrel együtt kínált, csomagolt vagy előtelepített minden más Szoftver vagy hardver, beleértve a másolatokat, Frissítéseket és a korábbi változatokat (az alábbi 5. szakasz értelmében), valamint (iii) a betűkészlet szoftvereknek az adott magánszemély vagy jogi személy részére készített másolatai; (b) nem őriz meg a számítógépben Frissítéseket vagy másolatokat, a biztonsági másolatokat és egyéb példányokat is beleértve; illetve, ha (c) az a személy, akire átruházták, elfogadja a jelen szerződés feltételeit és minden olyan feltételt, amelynek alapján Ön érvényes engedélyt szerzett a Szoftverre. A FENTIEKET NEM ÉRINTVE, ÖN NEM RUHÁZHATJA ÁT A SZOFTVER OKTATÁSI, KIADÁS ELŐTTI, ÉRTÉKELŐ VAGY NEM KERESKEDELMI CÉLÚ PÉLDÁNYAIT, ILLETVE AZ ADOBE KÖTETFELHASZNÁLÓI PROGRAMJA KERETÉBEN MEGSZERZETT SZOFTVERT, KIVÉVE, HA EZT KIFEJEZETTEN MEGENGEDIK AZ ADOBE KÖTETFELHASZNÁLÓI PROGRAMJÁNAK FELTÉTELEI. A kötetfelhasználói szoftver átruházási jogának megszerzésére vonatkozó információ a következő honlapon érhető el: http://www.adobe.com/go/open_options_hu. Az átruházást megelőzően az Adobe megkövetelheti, hogy Ön és az a személy, akire az átruházás történt, írásban megerősítse, hogy a jelen szerződésnek megfelelően járt el, valamint hogy az Adobe számára magukról információt nyújtsanak, és a Szoftver véghasználóiként nyilvántartásba kerüljenek. Az átruházás folyamata 4-6 hétig tart. Kérjük, hogy további információkért látogasson el a http://www.adobe.com/go/support_hu honlapra, vagy lépjen kapcsolatba az Adobe ügyfélszolgálatával.

4.7 Szolgáltatásokat nyújtó vállalkozások kizárása. A Szoftver nem használható és nem ajánlható szolgáltatásként. Ez alól kizárólag a betűkészlet-szoftverre vonatkozó korlátozott kivételt tartalmaz a 16.4.3 pont.

4.8 Adobe Runtime Korlátozások. Ön nem jogosult az Adobe Runtime-okat nem PC egységen vagy bármely más beágyazott vagy készülék verziójú operációs rendszeren használni. A kétségek elkerülése végett és kizárólag példaként említve, Adobe Runtime-ok nem használhatók (a) mobil eszközökön, set-top boxokban (STB), kézi készülékeken, telefonokon, web paden, jegyzetelőkön vagy olyan Tablet PC-ken, amelyek nem Windows XP Tablet PC Editionnel futnak, játékkonzolokon, TV-ken, DVD-lejátszókon, médiaközpontokon (kivéve az XP Media Center Editiont és annak tartozékait), elektronikus hirdetőtáblákon vagy más digitális megjelenítőkön, internetes eszközökön vagy internethez kapcsolódó eszközökön, PDA-kon, orvosi eszközökön, ATM-eken, játékgépeken, házi automata rendszerekben, kioszkban, távirányítású egységekben vagy bármilyen más fogyasztói elektronikai egységekben, (b) operátoralapú mobil-, kábeles, műholdas, vagy televíziós rendszerekben, illetve (c) más zárt rendszerű eszközökön. Az Adobe Runtime-ok ilyen rendszereken való használatának engedélyezésére vonatkozó információért, kérjük, látogasson el a http://www.adobe.com/go/licensing_hu honlapra.

5. Frissítések

Amennyiben a Szoftver az Adobe Szoftver valamely korábbi verziójának („a Korábbi Verzió”) frissítése, az alábbiak alkalmazandók.

A Frissítést csak abban az esetben használhatja, ha a Korábbi Verziót is megtartja. Ennek megfelelően amennyiben a Frissítést a 4.6 pont szerint érvényesen másra ruházza, a Korábbi Verziót is át kell adnia azzal együtt. Amennyiben ezt a Frissítést a Korábbi Verzióval együtt használni szeretné, ezt csak azon a Számítógépen teheti meg, amelyen a Korábbi Verziót telepítette, illetve használja. Az Adobe Korábbi Verziókkal kapcsolatos támogatási kötelezettségei az adott Frissítés elérhetővé válásával megszűnnek. A Frissítés semmilyen más módon nem használható. Az Adobe az újabb Frissítések engedélyezésekor további vagy eltérő feltételeket köthet ki.

6. Korlátozott jótállás

Az Adobe szavatolja olyan magánszemély vagy jogi személy számára, aki először vásárol használati engedélyt a Szoftverre a jelen Szerződés feltételeinek értelmében, hogy a Szoftver lényegében a Dokumentációnak megfelelően fog működni a Szoftver átvételét követő 90 (kilencven) napig, amennyiben azt az ajánlott operációs rendszeren és hardverkonfigurációval használják. Amennyiben a Szoftver működése nem tér el lényeges mértékben a Dokumentációtól, a jótállás nem érvényesíthető. Ez a korlátozott jótállás nem vonatkozik a „megtekintett állapotban”, Adobe-jótállás nélkül rendelkezésre bocsátott következő elemekre: javítóprogramok, karakterkészlet-szoftver, a Szoftver kiadás előtti (béta), próba-, induló, értékelési és termékminta-, illetve nem kereskedelmi célú (NFR) példányai, mint például - de nem kizárólag - az Értékelőszoftverek, honlapok, Adobe online szolgáltatások, harmadik felek által nyújtott online szolgáltatások, hitelesített dokumentumokkal kapcsolatos szolgáltatások (CDS; lásd a 16. pontot), valamint az Adobe által ingyenesen, az Adobe valamely internetes oldaláról való letöltés útján rendelkezésre bocsátott minden szoftver. A jótállási igényeket a vásárlást igazoló dokumentumokkal együtt 90 (kilencven) napon belül kell benyújtani az Adobe Ügyfélszolgálati Részlegéhez (Adobe Customer Support Department). Amennyiben több információt kíván szerezni a jótállási feltételekről, látogasson el az Adobe Ügyfélszolgálati Részleg (Adobe Customer Support Department) oldalára a http://www.adobe.com/go/support_hu címen. Ha a Szoftver működése a Dokumentációhoz viszonyítva lényegesen eltér, az Adobe és kapcsolt vállalkozásainak teljes felelőssége, valamint az Ön kizárólagos jogorvoslata - az Adobe választása szerint - vagy a Szoftver kicserélésére, vagy a Szoftver használati engedélyéért (ténylegesen) kifizetett díj visszatérítésére korlátozódik. A JELEN PONTBAN RÖGZÍTETT KORLÁTOZOTT JÓTÁLLÁS MEGHATÁROZOTT JOGOKAT BIZTOSÍT. A TÖRVÉNY TOVÁBBI JOGOKKAL IS FELRUHÁZHATJA ÖNT, DE EZEK JOGHATÓSÁGONKÉNT ELTÉRŐK LEHETNEK. AZ ADOBE NEM KÍVÁNJA A JOGSZABÁLYBAN MEGENGEDETT MÉRTÉKEN TÚLMENŐEN KORLÁTOZNI AZ ÖN JÓTÁLLÁSSAL KAPCSOLATOS JOGAIT. A joghatósági rendelkezésekre vonatkozóan, kérjük, olvassa el a 16. pontot, vagy lépjen kapcsolatba az Adobe Ügyfélszolgálatával.

7. Felel ősség kizárása

A 6. PONTBAN FOGLALT KORLÁTOZOTT JÓTÁLLÁS AZ EGYETLEN, AMELYET AZ ADOBE, KAPCSOLT VÁLLALKOZÁSAI ÉS BESZÁLLÍTÓI VÁLLALNAK, VALAMINT EZ TARTALMAZZA AZ EGYETLEN ÉS KIZÁRÓLAGOS JOGORVOSLATOT ARRA AZ ESETRE, HA AZ ADOBE, KAPCSOLT VÁLLALKOZÁSAI VAGY BESZÁLLÍTÓI MEGSZEGNÉK A VÁLLALT GARANCIÁT. A SZOFTVERRE KIZÁRÓLAG A 6. PONTBAN FOGLALT KORLÁTOZOTT JÓTÁLLÁS, VALAMINT A JOGSZABÁLYOKBAN ELŐÍRT ÖSSZES, ÉS A JOGSZABÁLYOK ÉRTELMÉBEN KI NEM ZÁRHATÓ VAGY NEM KORLÁTOZHATÓ JÓTÁLLÁS ÉS JOGORVOSLATI LEHETŐSÉG ALKALMAZHATÓ. E VÁLLALT ÉS JOGSZABÁLYBAN ELŐÍRT JÓTÁLLÁSON ÉS JOGORVOSLATON TÚLMENŐEN AZ ADOBE, ANNAK KAPCSOLT VÁLLALKOZÁSAI, BESZÁLLÍTÓI, VALAMINT A TANÚSÍTÓ SZERVEZETEK (LÁSD A MEGHATÁROZÁST ALÁBB) NEM VÁLLALNAK - SEM KIFEJEZETT, SEM HALLGATÓLAGOS - SZAVATOSSÁGOT, FELTÉTELT, JOGORVOSLATOT ÉS NYILATKOZATOT, AMELYET JOGSZABÁLY VAGY SZOKÁSJOG ELŐÍR, ILLETVE SZOKÁS, HASZNÁLAT VAGY EGYÉB DOLOG MEGKÖVETEL, IDEÉRTVE - TÖBBEK KÖZÖTT - A TELJESÍTMÉNYT, BIZTONSÁGOT, HARMADIK SZEMÉLY JOGAINAK TISZTELETBEN TARTÁSÁT, INTEGRÁCIÓT, KERESKEDELMI FORGALOMBA HOZHATÓSÁGOT, NYUGODT HASZNÁLATI JOGOT, KIELÉGÍTŐ MINŐSÉGET, VAGY EGY BIZONYOS CÉLNAK VALÓ MEGFELELÉST. E VÁLLALT ÉS JOGSZABÁLYBAN ELŐÍRT JÓTÁLLÁSTÓL ÉS JOGORVOSLATTÓL ELTEKINTVE AZ ADOBE, ANNAK LEÁNYVÁLLALATAI, BESZÁLLÍTÓI ÉS TANÚSÍTÓ HATÓSÁGAI A SZOFTVERT, VALAMINT A HONLAPOKHOZ, AZ ADOBE VAGY HARMADIK FÉL ÁLTAL BIZTOSÍTOTT ONLINE SZOLGÁLTATÁSOKHOZ ÉS A TANÚSÍTÓ SZERVEZETEK (LÁSD ALÁBB) SZOLGÁLTATÁSAIHOZ VALÓ HOZZÁFÉRÉST GARANCIÁK NÉLKÜL, AZ ESETLEGES HIBÁKKAL EGYÜTT BIZTOSÍTJÁK. ELŐFORDULHAT, HOGY A JÓTÁLLÁS KIZÁRÁSA EGYES JOGHATÓSÁGOK ALATT NEM ÉRVÉNYES. ÖNNEK LEHETNEK OLYAN TOVÁBBI, JOGSZABÁLYBAN RÖGZÍTETT JÓTÁLLÁSI JOGAI IS, AMELYEK KIZÁRÁSA VAGY AZOK ALÓLI MENTESÍTÉS NEM LEHETSÉGES. AZ ADOBE NEM KÍVÁNJA A JOGSZABÁLYBAN MEGENGEDETT MÉRTÉKEN TÚLMENŐEN KORLÁTOZNI AZ ÖN JÓTÁLLÁSSAL KAPCSOLATOS JOGAIT. A 7. és 8. pont rendelkezései a jelen Szerződés - bármilyen okból történő - megszűnését követően is hatályban maradnak, de ez nem vonja maga után azt, illetve ez alapján nem lehet folytatólagos jogot támasztani arra, hogy a Szoftvert a jelen Szerződés megszűnését követően is használhassák.

8. Felelősségkorlátozás

A FENTI KIZÁRÓLAGOS, ILLETVE A JOGSZABÁLYOK ÉRTELMÉBEN KI NEM ZÁRHATÓ VAGY NEM KORLÁTOZHATÓ JOGORVOSLATOT LESZÁMÍTVA SEM AZ ADOBE, SEM KAPCSOLT VÁLLALKOZÁSAI VAGY BESZÁLLÍTÓI, SEM PEDIG A TANÚSÍTÓ SZERVEZETEK NEM TARTOZNAK KÁRTÉRÍTÉSI FELELŐSSÉGGEL SEMMILYEN VESZTESÉGÉRT, KÁRÉRT, KÖVETELÉSÉRT VAGY BÁRMILYEN KÖLTSÉGÉRT, IDEÉRTVE A KÖZVETETT, ELŐRE NEM LÁTOTT VAGY VALAMI KÖVETKEZTÉBEN ELSZENVEDETT KÁROKAT, SEM ELMARADT HASZONÉRT VAGY MEGTAKARÍTÁSOKÉRT ÉS OLYAN KÁROKÉRT, AMELYEK A FÉLBESZAKADT ÜZLETMENET, SZEMÉLYI SÉRÜLÉS VAGY AZ ÁLTALÁBAN ELVÁRHATÓ MAGATARTÁSTÓL ELTÉRŐ ELJÁRÁS, VAGY HARMADIK FÉL KÖVETELÉSEINEK KÖVETKEZMÉNYEI, MÉG AKKOR SEM, HA AZ ADOBE KÉPVISELŐJÉT TÁJÉKOZTATTÁK E VESZTESÉG, KÁR, KÖVETELÉS BEKÖVETKEZTÉNEK VAGY A KÖLTSÉGEK FELMERÜLÉSÉNEK LEHETŐSÉGÉRŐL. MINDEN ESETBEN ÉS AMENNYIBEN ILYEN FENNÁLL, AZ ADOBE, KAPCSOLT VÁLLALKOZÁSAI, BESZÁLLÍTÓI ÉS A TANÚSÍTÓ SZERVEZETEK TELJES FELELŐSSÉGE - A JELEN SZERZŐDÉS ALAPJÁN ÉS AZZAL KAPCSOLATBAN - A SZOFTVERÉRT KIFIZETETT ÖSSZEGRE KORLÁTOZÓDIK. A JELEN KORLÁTOZÁS ALKALMAZANDÓ MÉG A LÉNYEGES VAGY SÚLYOS SZERZŐDÉSSZEGÉS, ILLETVE A JELEN SZERZŐDÉS LÉNYEGES FELTÉTELEINEK MEGSZEGÉSE ESETÉN IS. A jelen Szerződésben foglalt rendelkezések nem korlátozzák az Adobe kártérítési felelősségét Önnel szemben olyan haláleset vagy személyi sérülés esetén, amelyet az Adobe gondatlansága vagy megtévesztő vétkes (csalárd) cselekménye idézett elő. Az Adobe jár el kapcsolt vállalkozásai, beszállítói és a Tanúsító Szervezetek nevében a kötelezettségek, szavatosságok, valamint a kártérítési felelősség kizárása és korlátozása érdekében, de csak a fent írt tekintetben és célokból. További információkért, kérjük, lépjen kapcsolatba az Adobe Ügyfélszolgálatával.

A FENTI KORLÁTOZÁSOK ÉS KIZÁRÁSOK AZ ÖN ÁLLAMÁBAN IRÁNYADÓ JOGSZABÁLYOK ÁLTAL MEGENGEDETT MÉRTÉKIG ALKALMAZHATÓK. ELŐFORDULHAT, HOGY EZ A FELELŐSSÉGKORLÁTOZÁS EGYES JOGHATÓSÁGOK ALATT NEM ÉRVÉNYES. ÖNNEK LEHETNEK OLYAN JOGAI, AMELYEK ALÓLI MENTESÍTÉS A FOGYASZTÓVÉDELMI VAGY EGYÉB JOGSZABÁLYOK ÉRTELMÉBEN NEM LEHETSÉGES. AZ ADOBE NEM KÍVÁNJA A JOGSZABÁLYBAN MEGENGEDETT MÉRTÉKEN TÚLMENŐEN KORLÁTOZNI AZ ÖN JÓTÁLLÁSSAL KAPCSOLATOS JOGAIT VAGY JOGORVOSLATI LEHETŐSÉGEIT. A JOGHATÓSÁGRA VONATKOZÓ RENDELKEZÉSEK TEKINTETÉBEN LÁSD A 16. PONTOT.

9. Kiviteli szabályok

Ön elismeri, hogy a Szoftver az Egyesült Államokban érvényes és más exportszabályozási törvények, korlátozások és rendszabályok (gyűjtőnéven: az „Exporttörvények”) hatálya alá tartoznak, és hogy Ön ezeket köteles betartani. Ezért Ön sem közvetlenül, sem közvetett módon nem szállíthatja, nem adhatja át, nem exportálhatja és nem reexportálhatja a Szoftvert olyan: (a) országokba, amelyek az Egyesült Államok exportkorlátozásainak hatálya alá esnek (jelenleg ezek közé tartozik például, de nem feltétlenül kizárólag, Kuba, Irán, Észak-Korea, Szudán és Szíria) (mint „Embargó alá eső országok”); (b) végfelhasználóknak, akikről tudja, vagy okkal feltételezheti, hogy a Szoftvert nukleáris, vegyi vagy biológiai fegyverek, rakétarendszerek, űrjárművek, kémrakéták vagy automata légi járműrendszerek (mint „Tiltott célok”) tervezéséhez, kifejlesztéséhez vagy gyártásához fogja felhasználni; illetve (c) akiket az Egyesült Államok kormányának bármely szövetségi ügynöksége eltiltott az amerikai exporttranzakciók gyakorlásától („Szankcionált felek”). Ön felelősséggel tartozik továbbá azért, hogy saját joghatósága minden olyan helyi törvényét betartsa, amely a Szoftver importjára, exportjára vagy használatára vonatkozhat. Vásárlásával Ön egyben kijelenti, hogy (i) nem állampolgára vagy lakosa egyetlen Embargó alá vont országnak sem, (ii) nem fogja Tiltott célokra használni a Szoftvert, és (iii) nem tartozik a Szankcionált felek közé. A Szoftver használatára vonatkozó jogok megadásának az a feltétele, hogy a jelen szerződésben foglalt feltételek teljesítésének elmulasztása esetén ezek a jogosultságok elvesznek.

10. Irányadó jog

Ha Ön olyan vásárló, aki a Szoftvert kizárólag személyes, nem üzleti céljaira használja, akkor e megállapodásra a Szoftver használata engedélyezésének megvásárlása helye szerinti ország joghatósága vonatkozik. Ha Ön nem ilyen vásárló, akkor a jelen szerződésre és annak értelmezésére az alábbi államok hatályban lévő anyagi jogszabályai irányadók: (a) Kalifornia Állam, amennyiben a Szoftvert az Egyesült Államok, Kanada vagy Mexikó területén; (b) Japán, amennyiben Japánban; (c) Szingapúr, amennyiben a Dél-Kelet-Ázsiai Nemzetek Szövetségéhez tartozó államok valamelyikében, a szárazföldi Kínában, Hongkongban vagy Makaón, Tajvanon vagy a Koreai Köztársaságban; illetve (d) Anglia, amennyiben a licencet a fentieken kívüli bármely országban vásárolta. Ha a kaliforniai jog az irányadó, akkor Santa Clara megye (Kalifornia) megfelelő bíróságai, ha a japán jog az irányadó, akkor a Tokiói Kerületi Bíróság (Japán), továbbá ha az angol jog az irányadó, akkor az illetékes londoni bíróságok (Anglia) nem kizárólagos illetékességgel rendelkeznek a jelen szerződéssel kapcsolatos jogviták tekintetében. Szingapúri illetékesség esetén minden olyan vitát, amely a jelen megállapodásból fakadóan vagy azzal kapcsolatban felmerül - beleértve például a megállapodás fennállásával, érvényességével vagy felmondásával kapcsolatos vitákat is -, a szingapúri döntőbíróság elé kell vinni, és ennek végzését kell elfogadni a Szingapúri Nemzetközi Döntőbírósági Központ (Singapore International Arbitration Centre, SIAC) érvényben lévő döntőbíráskodási szabályainak megfelelően, melyeket referenciaként a jelen szakasznak is tartalmaznia kell. A döntőbíró személyét - egy főt - a feleknek közösen kell kiválasztaniuk. Amennyiben a döntőbíró személyében a keresetet benyújtó fél írásbeli igényét követő harminc (30) napon belül nem sikerül megegyezni, a döntőbírót a SIAC elnöke jelöli ki. A döntőbíráskodás nyelve az angol. Jelen megállapodás minden rendelkezésétől függetlenül - jogai és érdekei megőrzése, valamint bizonyos konkrét, ideiglenes jogorvoslatra alkalmas feltételek betartatása céljából - mind az Adobe, mind Ön felkérhet bármely bíróságot, közigazgatási szervet vagy egyéb hatóságot bármely, a jogi vagy döntőbíráskodási eljárás megkezdése előtti vagy azzal párhuzamos ideiglenes vagy tartós intézkedés, például gyorsított bírósági beavatkozás, maradéktalan teljesítés vagy egyéb méltányos jóvátétel elrendelésére. Jelen megállapodásra nem vonatkoznak a következők, melyek alkalmazása kifejezetten kizárt: (a) bármely joghatóság jogszabályainak konfliktusa, (b) az Egyesült Nemzetek Egyezménye a Nemzetközi Áruértékesítési Szerződésekről, valamint (c) az Egységes Számítógépes Információtovábbítású Tranzakciós Törvény (Uniform Computer Information Transaction Act).

11. Általános rendelkezések

Ha a jelen szerződés bármely része érvénytelennek vagy kikényszeríthetetlennek bizonyul, ez nem érinti a jelen szerződés többi részének érvényességét, amely feltételeinek megfelelően érvényes és kikényszeríthető marad. A jelen szerződés csak írásban és az Adobe felhatalmazott tisztségviselője által aláírva módosítható. Jelen megállapodás értelmezése vagy magyarázata során annak angol nyelvű változata az irányadó. A jelen Szerződés az Adobe és Ön között a Szoftverrel kapcsolatban létrejött teljes megállapodást képezi, és felvált a Szoftverre vonatkozóan ezt megelőzően tett minden nyilatkozatot, megbeszélést, kötelezettségvállalást, közlést és nyilvánosságra hozatalt.

12. Megjegyzés az USA kormányzati végfelhasználói részére

12.1 Az USA kormányzati végfelhasználói esetében az Adobe vállalja, hogy eleget tesz az esélyegyenlőségről szóló vonatkozó jogszabályoknak, ideértve - amennyiben alkalmazható - a módosított 11246. sz. kormányrendelet rendelkezéseit, a vietnami háborús veteránok beilleszkedését elősegítő 1974. évi törvény 402. §-át (38 USC 4212), a módosított 1973. évi rehabilitációs törvény 503. §-át, továbbá a 41 CFR 60-1-től 60-60-ig terjedő részét, valamint a 60-250 és 60-741 részekben foglalt szabályokat. Az előző mondatban foglalt, hátrányos helyzetűek negatív megkülönböztetése ellenzéséről rendelkező pont és szabályok a jelen szerződésbe utalás révén beleértendők.

12.2 Az Egyesült Államok kormányzati felhasználói számára a Szoftver és a Dokumentáció a 48 C.F.R. cikkely 2.101. szakasza értelmében vett „Kereskedelmi Árucikk”-nek minősülnek, amely - értelemszerűen - a 48 C.F.R. cikkely 12.212 vagy 227.7202 szakaszában említett „Kereskedelmi Számítógépes Szoftver”-t, illetve „Kereskedelmi Számítógépes Szoftverdokumentáció”-t foglalja magába. A 48 C.F.R. cikkely 12.212, illetve 227.7202-1 és 227.7202-4 pontjainak értelemszerűen megfelelve, az USA Kormányzati végfelhasználói a Kereskedelmi Számítógépes Szoftverre és a Kereskedelmi Számítógépes Szoftverdokumentációra vonatkozó engedélyt az alábbiak szerint kapják: (a) csak Kereskedelmi Árucikként és (b) csak azokkal a jogokkal együtt, amelyet a jelen szerződés feltételeinek megfelelően minden egyéb végfelhasználó is megkap. A kiadatlan művekre vonatkozó jogokat az Egyesült Államok szerzői jogi törvényei alapján fenntartjuk. (Adobe Systems Incorporated, 345 Park Avenue, San Jose, CA 95110-2704, USA.)

13. Engedélyeknek való megfelelés

Ha Ön vállalkozó, társaság vagy szervezet, hozzájárul ahhoz, hogy a Szoftver által végzett megfelelési ellenőrzések mellett tizenkét (12) havonta legfeljebb egyszer az Adobe vagy felhatalmazott képviselője az előzetesen Önnek küldött értesítést követő tíz (10) napon belül átvizsgálja az Ön dokumentumait, rendszereit és eszközeit, ellenőrizve, hogy az Ön Adobe szoftvereinek használata összhangban áll-e az Adobe-tól kapott engedélyekkel. Például az Adobe jogosult megvizsgálni az Ön azon feljegyzéseit, amelyekből megállapítható, hogy a Szoftver telepítései sorozatszámmal vagy anélkül történtek, Ön pedig köteles az ilyen feljegyzéseket az Adobe kérését követően haladéktalanul a rendelkezésére bocsátani. Ezenkívül Ön köteles az Adobe kérését követő harminc (30) napon belül ellátni az Adobe-t minden olyan feljegyzéssel és információval, melyet az Adobe annak meghatározása érdekében kér, hogy az Ön által használt Adobe szoftverek felhasználási módja megfelel-e az Ön által birtokolt érvényes licenceknek. A Szoftver sorozatszámozásával kapcsolatban a következő oldalon talál tájékoztatást: http://www.adobe.com/go/elicensing_hu. Ha az ellenőrzés feltárja, hogy a használatra nincs megfelelő érvényes engedélye, haladéktalanul be kell szereznie az érvényes engedélyeket, hogy a használatot összhangba hozza azokkal.

14. Internetcsatlakozási lehetőség és adatvédelem

14.1 Automatikus kapcsolódás az internethez. A Szoftver figyelmeztetés nélkül, automatikusan csatlakoztathatja Számítógépét az internethez és az Adobe honlapjához vagy doménjéhez többek között, de nem kizárólag abból a célból, hogy ellenőrizze a licencet, valamint további információkat, funkciókat és funkcionalitásokat bocsáthasson az Ön rendelkezésére. Ha a 14.2-14.6 pontok másképp nem rendelkeznek, a következő rendelkezések alkalmazandók a Szoftver által létrehozott minden automatikus internetkapcsolatra:

14.1.1 amikor a Szoftver automatikusan kapcsolódik az Adobe-hoz az interneten keresztül, az Adobe regisztrálja az Ön aktuális internetkapcsolatához rendelt internetprotokoll-címet („IP-címet”), minden egyéb olyan információval együtt, amelyet a Szoftver az itt leírtaknak, az Adobe Online Privacy Policy dokumentumának (http://www.adobe.com/go/privacy_hu) és bármely más, az Adobe által kiadott vagy Önre vonatkozóan érvényes használati feltételeknek megfelelően továbbít;

14.1.2. amennyiben Ön bejelentkezik valamilyen (az alábbiakban meghatározott) Adobe Online Szolgáltatásra, az Ön Adobe azonosítója, felhasználóneve és jelszava továbbításra és mentésre kerülhet az Adobe szerverein azon feltételeknek megfelelően, amelyek ennek kapcsán az Adobe közöl („Kiegészítő felhasználási feltételek”). Ezeket az információkat az Adobe tranzakciós üzenetek küldésére használhatja fel, melyek segítik az Adobe Online Szolgáltatás használatát;

14.1.3 az Adobe a termékein belül is eljuttathat marketingüzeneteket a felhasználókhoz a Szoftverrel és más Adobe termékekkel és szolgáltatásokkal, például, de nem kizárólag a platformverzióval, a Szoftver verziójával, a licenc állapotával és a nyelvvel kapcsolatban; valamint

14.1.4 amikor a szoftver kapcsolódik az internetre és valamely Adobe-honlappal kommunikál, akár automatikusan, akár a felhasználó kifejezett kérésére, az Adobe Adatvédelmi Szabályzata (http://www.adobe.com/go/privacy_hu) alkalmazandó. Ezenfelül, amennyiben Önre az adott időpontban „Kiegészítő felhasználási feltételek” nem vonatkoznak, az Adobe.com Használati Feltételek (http://www.adobe.com/go/terms_hu) alkalmazandók. Felhívjuk figyelmét, hogy az Adobe Adatvédelmi Szabályzata lehetővé teszi a felkeresett honlapok nyomon követését, és részletesen tárgyalja a nyomon követés és a cookie-k, webes irányjelzők és hasonló eszközök használatának kérdését.

14.2 Frissítés. A Szoftver automatikusan, előzetes figyelmeztetés nélkül (időszakosan vagy rendszeresen), csatlakoztathatja az Ön Számítógépét az internetre a letölthető és az Ön Számítógépére telepíthető Frissítések keresése érdekében, és tájékoztatja az Adobe-t a telepítési kísérletek eredményéről. Kérjük, tanulmányozza át a Dokumentációt a frissítési beállításokra vonatkozó információkkal kapcsolatban.

14.3 Deaktiválás. Amennyiben el szeretné távolítani a Szoftvert a készülékéről azzal a céllal, hogy - jelen megállapodással összhangban - egy másik Számítógépre telepíthesse („Deaktiválás”), a Deaktiválás addig nem történik meg, amíg az eredeti készülék nem csatlakozott az internethez. További részletek a http://www.adobe.com/go/activation_hu weboldalon.

14.4 Az Online Szolgáltatások használata. A Szoftver automatikusan, további jelzés nélkül időszakosan vagy rendszeresen, csatlakoztathatja az Ön Számítógépét az internetre, hogy megkönnyítse az Adobe vagy harmadik felek által az Ön rendelkezésére bocsátott, a 16.5 pontban részletesebben leírt tartalmakhoz és szolgáltatásokhoz való hozzáférést. Ezen túlmenően a Szoftver előzetes figyelmeztetés nélkül automatikusan kapcsolódhat az internetre, hogy frissítse az e szolgáltatásoktól letölthető anyagokat annak érdekében, hogy Ön azonnal, akár kapcsolat nélküli üzemmódban is hozzáférhessen azokhoz. Kérjük, tanulmányozza át a Dokumentációt a frissítési beállításokra vonatkozó információkkal kapcsolatban.

14.5 Digitális tanúsítványok. A Szoftver digitális tanúsítványokat használ, hogy segítse Önt a letöltött állományoknak (például alkalmazásoknak és tartalmaknak), valamint azok kibocsátóinak azonosításában. Az Adobe AIR például digitális tanúsítványok használatával segíti Önt az Adobe AIR alkalmazások kibocsátójának azonosításában, az Adobe Acrobat termékcsalád pedig digitális tanúsítványokat használ a PDF dokumentumokban az aláírásokhoz és az aláírások érvényesítéséhez, valamint a hiteles PDF dokumentumok érvényesítéséhez. A digitális tanúsítvány érvényesítésekor Számítógépe csatlakozhat az internethez. A digitális tanúsítványokkal kapcsolatos bővebb információk a 16.7 pontban találhatók.

14.6 Beállításvezérlő. A Szoftver Flash Playert is magában foglalhat. A Flash Player szükségessé teheti, hogy bizonyos felhasználói beállításokat a Számítógépén tároljon helyi megosztott objektumként. E beállítások nem kapcsolhatók Önhöz, de lehetővé teszik, hogy Ön egyes beállításokat konfiguráljon a Flash Playerben. A helyileg megosztott objektumokról a http://www.adobe.com/go/flashplayer_security_hu, a Beállításvezérlőről pedig a http://www.adobe.com/go/settingsmanager_hu címen talál további tájékoztatást.

15. Egyenrangú hálózatok

A Szoftver felhasználhatja az Ön helyi területi hálózathoz való kapcsolódását a más Adobe szoftverekhez történő, előzetes figyelmeztetés nélküli automatikus csatlakozásra, ennek során pedig jelezheti a helyi területi hálózaton, hogy készen áll a más Adobe szoftverekkel való kommunikációra. E kapcsolatok továbbíthatják az Ön helyi hálózathoz való csatlakozásának IP-címét, de ilyen hálózati kapcsolatokon keresztül soha nem továbbítanak, vagy kapnak a személyes azonosítást lehetővé tevő információkat (eltekintve attól, hogy egyes joghatóságok esetében az IP-cím a személyes azonosítást lehetővé tevőnek minősülhet). Kérjük, tanulmányozza át a Dokumentációt az alapértelmezés szerinti beállításokra vonatkozó információkkal kapcsolatban.

16. Speciális rendelkezések és kivételek

A jelen pont a Szoftver bizonyos komponenseire és bizonyos termékekre vonatkozóan különleges rendelkezéseket, illetve a fenti feltételek tekintetében bizonyos kivételeket tartalmaz. Amennyiben a jelen pontban foglalt bármely rendelkezés ütközik a jelen szerződés egyéb feltételeivel, akkor a jelen pontot kell alkalmazni az ilyen egyéb feltétel helyett.

16.1 A sérelem kizárásáról szóló rendelkezések az Európai Unióban.

16.1.1 A jelen szerződés nem csorbítja semelyik - többek között fogyasztói minőségben eljáró - fél törvényes jogait. Például Új-Zélandon azon fogyasztók tekintetében, akik személyes, háztartási vagy otthoni használatra (nem üzleti célokra) szerzik be a Szoftvert, a jelen szerződés a fogyasztóvédelmi garanciákról szóló törvény hatálya alá esik.

16.1.2 Ha Ön a Szoftvert az Európai Unióban (EU) vásárolta, huzamosabb ideig az EU-ban tartózkodik és fogyasztónak minősül (azaz a Szoftvert személyes, nem üzleti célokra használja), akkor vásárlására és szoftverhasználatára a 6. pont nem alkalmazandó. Helyette az Adobe a vásárlástól számított 2 évig szavatolja, hogy a Szoftver a Dokumentációban rögzített funkcionalitással rendelkezik (a „megállapodott funkcionalitások”), amennyiben azt az ajánlott hardverkonfiguráción használják. A megállapodás szerinti funkcionalitásoktól való nem lényeges eltérésre nem lehet jótállási igényeket alapozni. A JELEN JÓTÁLLÁS NEM VONATKOZIK A SZOFTVER KIADÁS ELŐTTI, PRÓBA-, INDULÓ VAGY TERMÉKMINTAKÉNT HASZNÁLT PÉLDÁNYAIRA, A BETŰKÉSZLET-SZOFTVERRE, VAGY AZ ÖN ÁLTAL VÉGREHAJTOTT VÁLTOZTATÁSOK MIATT MŰKÖDŐKÉPTELEN SZOFTVERRE. Jótállási igényének érvényesítéséhez e kétéves időszakon belül értesítenie kell az Adobe Ügyfélszolgálatát és be kell mutatnia a Szoftver vásárlását igazoló bizonylatokat. Az Adobe Önnel együtt ellenőrzi, hogy a Szoftverben van-e a hiba, illetve felhívja figyelmét arra, ha a hiba oka a Szoftver helytelen telepítése (ebben az esetben az Adobe támogatást nyújt Önnek). Ha a Szoftver hibás, kérheti az Adobe-tól a vételár visszatérítését vagy a Szoftver javított, illetve helyettesítő példányát. A kérelmet a vásárlást igazoló bizonylatok kíséretében kell benyújtani. Amennyiben bizonylatait elfogadják, az Adobe teljesíti a javított, illetve helyettesítő Szoftverre vonatkozó kérését, kivéve, ha ez az Adobe számára ésszerűtlen eljárást jelentene, amely esetben visszatéríti Önnek a termék árát. A jótállással kapcsolatos támogatásért, kérjük, lépjen kapcsolatba az Adobe Ügyfélszolgálatával.

Felhívjuk figyelmét, hogy a 8. pont (Felelősségkorlátozás) rendelkezései továbbra is alkalmazandók a Szoftver használatával kapcsolatban benyújtott kártérítési kérelmek esetében. Mindamellett az Adobe felelősséget vállal az e Szerződés Adobe részéről történő megszegése esetén ésszerűen előrelátható közvetlen veszteségekért. Javasoljuk, hogy tegyen meg minden ésszerű intézkedést a károk elkerülése vagy enyhítése érdekében; különösképpen javasoljuk, hogy készítsen biztonsági másolatokat a Szoftverről és saját számítógépes adatairól.

E Szerződésnek, és különösen annak 16.1.2 pontjának célja, hogy leírja az Önt abban az esetben megillető (többek között jogszabályban előírt) jogokat, ha a Szoftver használata során gondjai merülnének fel. Ha az Ön törvényben előírt jogai szélesebb körűek e leírásnál, a törvényben előírt jogok alkalmazandók.

16.1.3 E megállapodás egyik feltétele sem (ideértve a 4.4 pontot is) korlátozza a Szoftver visszafejtésére vonatkozó bármely olyan le nem mondható jogot, amely Önt az alkalmazandó jog szerint megilletheti. Például, ha Ön az Európai Unióban (EU) tartózkodik, akkor a vonatkozó jogszabályokban meghatározott bizonyos feltételek esetén lehet olyan joga, hogy visszafejtse a Szoftvert, ha szükséges ahhoz, hogy elérje a Szoftver interoperabilitását egy másik szoftverrel, és előzetesen írásban kérte Adobe-tól az ilyen működés eléréséhez szükséges információk szolgáltatását, de az Adobe nem adta meg ezt a tájékoztatást. Az ilyen visszafejtést továbbá csak Ön vagy olyan személy végezheti, aki jogosult a Szoftvert az Ön nevében használni. Az Adobe jogosult ésszerű feltételeket szabni az információ megadása előtt. Az Adobe által szolgáltatott vagy az Ön által e szerződés alapján engedéllyel megszerzett bármely információt Ön csak az itt meghatározott célra használhatja, és nem adhatja át harmadik félnek, illetve nem használhatja fel olyan szoftver készítéséhez, amely lényegében hasonló a Szoftver megjelenéséhez, illetve nem használható fel semmilyen olyan cselekményhez, amely az Adobe vagy licencszolgáltatói szerzői jogát sérti.

16.2 A kiadás előtti Szoftverre vonatkozó további feltételek. Ha a Szoftver a kereskedelmi forgalomba hozatal előtti változat vagy béta szoftver („Kiadás Előtti Szoftver”), akkor a jelen pontot kell alkalmazni. A Kiadás Előtti Szoftver olyan kiadás előtti változat, amely nem tekinthető az Adobe végleges termékének, és kisebb programhibákat és egyéb problémákat tartalmazhat, amelyek rendszerhibát vagy más meghibásodást, illetve adatvesztést okozhatnak. Előfordulhat, hogy az Adobe soha nem bocsátja kereskedelmi forgalomba a Kiadás Előtti Szoftvert. Ha Ön a Kiadás Előtti Szoftvert olyan külön írásbeli szerződés alapján kapta, mint például az Adobe Systems Incorporated licencmegállapodása a még forgalomba nem hozott termékekre vonatkozóan, akkor az Ön Szoftverhasználatára is ez a szerződés az irányadó. Az Adobe kérésére, illetve amikor az Adobe az adott Szoftvert kereskedelmi forgalomba hozza, Önnek vissza kell szolgáltatnia, vagy meg kell semmisítenie a Kiadás Előtti Szoftver összes példányát. A KIADÁS ELŐTTI SZOFTVER SAJÁT KOCKÁZATRA HASZNÁLHATÓ. KÉRJÜK, OLVASSA EL A 7. ÉS 8. PONTOKBAN A KIADÁS ELŐTTI SZOFTVERRE IRÁNYADÓ JÓTÁLLÁSKIZÁRÁSOKAT ÉS FELELŐSSÉGKORLÁTOZÁSOKAT.

16.3 Oktatási célú Szoftvertermék. Ha a jelen szerződéshez mellékelt Szoftver Oktatási Célú Szoftvertermék (a Szoftvert csak Oktatási Végfelhasználók által való felhasználásra gyártják és forgalmazzák), Ön nem jogosult a Szoftver használatára, kivéve ha a saját joghatósága alatt (saját államában) Oktatási Végfelhasználónak minősül. Kérjük, látogasson el a http://www.adobe.com/go/edu_purchasing_hu honlapra, és ellenőrizze besorolását. Amennyiben Ön Adobe Engedélyezett Oktatási Viszonteladót keres a lakóhelyén, kérjük, látogasson el a http://www.adobe.com/go/store_hu honlapra, és kattintson arra a linkre, ahol az Adobe termékek vásárlásáról tájékozódhat az egész világon.

16.4 Betűkészlet-szoftver. Amennyiben a Szoftver betűkészlet-szoftvert tartalmaz:

16.4.1 A betűkészlet-szoftver együtt használható a Szoftverrel a 2. pontban leírt Számítógépeken, illetve a betűkészlet-szoftveren tárolt adatokat a számítógépből bármely, az adott Számítógép(ek)hez csatlakoztatott kimeneti eszköz(ök)re elküldheti.

16.4.2 Ha a Számítógépek Megengedett Mennyisége öt vagy annál kevesebb, akkor a betűkészlet-szoftver letölthető a legalább az egyik Számítógéphez csatlakoztatott kimeneti eszköz memóriájába (merevlemezre vagy a (RAM) végtelen hozzáférésű memóriába), illetve a Számítógépek Engedélyezett Mennyiségének minden ötszöröse után eggyel több ilyen kimeneti eszköz memóriájába annak érdekében, hogy a betűkészlet-szoftver állandóan az adott kimeneti eszköz tárolójában maradjon.

16.4.3 A betűkészlet(ek)ről másolat készíthető, ha azokat egy bizonyos állomány esetében nyomdai vagy egyéb szolgáltatásokat nyújtó vállalkozásnál használta, és e vállalkozás használhatja a betűkészlete(ke)t az állomány feldolgozásához, feltéve, hogy az adott vállalkozás érvényes engedéllyel rendelkezik az adott betűkészlet-szoftver használatához.

16.4.4 A betűkészlet-szoftver másolatai elektronikus dokumentumokba illeszthetőek a dokumentumok kinyomtatása és megtekintése végett. A jelen engedély még hallgatólagosan sem enged további beillesztési jogot.

16.4.5 A fentiektől eltérő kivételként a http://www.adobe.com/go/restricted_fonts_hu címen felsorolt betűkészletek kizárólag a Szoftver felhasználói interfész működtetése céljából és nem bármely Output Fájlba történő beépítés céljából képezik a Szoftver részét. Az ilyen felsorolt betűkészletek nem engedélyezettek a fenti 16.4.1-16.4.4 pontok alapján. Ön vállalja, hogy nem másolja le, nem helyezi át, nem aktiválja, vagy használja, és nem engedi bármely betűkészlet-kezelő eszköznek, hogy átmásolja, áthelyezze, vagy használja az ilyen felsorolt betűkészleteket a Szoftvertől eltérő bármely szoftveralkalmazásban, programban vagy fájlban, illetve ezekkel.

16.5 Online Szolgáltatások

16.5.1 Az Adobe által nyújtott szolgáltatások. A Szoftver megkönnyíti az Ön számára az Adobe és/vagy kapcsolt vállalkozásai által fenntartott honlapok tartalmaihoz és különféle szolgáltatásokhoz („Adobe online szolgáltatások”) való hozzáférést. Ilyen Adobe online szolgáltatás lehet többek között: az Adobe BrowserLab, az Adobe CS Review, a Resource Central, a kuler, az Acrobat.com, a Search for Help, az Adobe Device Central, és a termékek üdvözlő képernyői. Egyes esetekben az Adobe Online Szolgáltatások a Szoftveren belüli funkcióként vagy annak kiterjesztéseként jelenhetnek meg annak ellenére, hogy azok honlapon tárolódnak. Egyes esetekben a valamely Adobe Online Szolgáltatáshoz való hozzáférés külön feliratkozást, valamely díj megfizetését és/vagy kiegészítő használati feltételek elfogadását igényelheti. Előfordulhat, hogy az Adobe Online Szolgáltatások nem érhetők el minden nyelven vagy minden ország lakosai számára, és az Adobe bármikor és bármely okból módosíthatja, illetve megszüntetheti bármely Adobe Online Szolgáltatás rendelkezésre állását. Az Adobe fenntartja továbbá a jogot, hogy egy előzőleg díjmentesen kínált Adobe online szolgáltatáshoz való hozzáférésért vagy annak használatáért díjat kezdjen el felszámítani. Mivel az Adobe online szolgáltatások automatikus internetcsatlakozást használnak, kérjük, olvassa el a 14. pontban leírt, az internethez való kapcsolódásról és az Ön adatainak védelméről szóló fontos információkat. A 14. pont rendelkezései értelmében, amikor a Szoftver Adobe Online Szolgáltatáshoz csatlakozik, az ilyen Adobe Online Szolgáltatás igénybevételére nézve az Adobe Adatvédelmi Szabályzata (http://www.adobe.com/go/privacy_hu), az Adobe.com Használati Feltételek (http://www.adobe.com/go/terms_hu), valamint az Önnek ekkor felajánlott Kiegészítő felhasználási feltételek irányadók.

16.5.2 Külső felek által nyújtott szolgáltatások. A Szoftver megkönnyítheti az Ön számára árut, információkat, szoftvert vagy szolgáltatást kínáló harmadik felek által fenntartott honlapokhoz („Külső felek online szolgáltatása(i)”) való hozzáférést. Ilyen külső felek által nyújtott online szolgáltatás lehet többek között a Kodak Easy Share Gallery fotótár. A bármely külső felek által nyújtott online szolgáltatáshoz való hozzáférés és azok használata tekintetében az adott honlapon olvasható - vagy az ilyen külső felek által nyújtott online szolgáltatásokhoz bármilyen egyéb módon tartozó - feltételek, felelősség-kizárások és felhívások irányadók. Az Adobe bármikor és bármely okból módosíthatja, illetve megszüntetheti a külső partnerek által nyújtott online szolgáltatások rendelkezésre állását. Az Adobe nem ellenőrzi, és nem hagyja jóvá a külső felek által nyújtott online szolgáltatásokat, és azokért nem vállal felelősséget. A külső felek által nyújtott online szolgáltatásokkal kapcsolatos bármely ügylet, beleértve e felek adatvédelmi szabályzatait és az Ön személyes adatainak általuk történő felhasználását, áruk és szolgáltatások átadását/nyújtását és kifizetését, illetve az ilyen ügyletekkel kapcsolatos egyéb feltételeket, jótállásokat vagy kijelentéseket, kizárólag Önre és az adott külső félre tartozik. Előfordulhat, hogy a külső felek által nyújtott online szolgáltatások nem érhetők el minden nyelven vagy minden ország lakosai számára, és az Adobe bármikor és bármely okból módosíthatja, illetve megszüntetheti bármely külső fél által nyújtott online szolgáltatás rendelkezésre állását.

16.5.3 HACSAK AZ ADOBE, ANNAK LEÁNYVÁLLALATAI VAGY A KÜLSŐ FÉL KÜLÖN SZERZŐDÉSBEN KIFEJEZETTEN ELTÉRŐEN NEM RENDELKEZNEK, ÖN A SAJÁT KOCKÁZATÁRA, A 7. ÉS 8. PONTOKBAN FOGLALT JÓTÁLLÁS ÉS FELELŐSSÉGKORLÁTOZÁSOK ALAPJÁN HASZNÁLJA AZ ADOBE VAGY KÜLSŐ FELEK ÁLTAL NYÚJTOTT ONLINE SZOLGÁLTATÁSOKAT.

16.6 After Effects Render Engine. Ha a Szoftver tartalmazza az Adobe After Effects teljes változatát, akkor korlátlan számban telepíthető Render Engine a Számítógépekre olyan Belső Hálózaton belül, amely legalább egy olyan Számítógépet foglal magában, amelyre az Adobe After Effects szoftver teljes változatát telepítették. A „Render Engine” kifejezés a Szoftvernek egy olyan telepíthető részét jelenti, amely lehetővé teszi az After Effects projektek rendelését, de nem használható fel projektek létrehozására vagy módosítására, illetve nem tartalmazza a teljes After Effects felhasználói interfészt.

16.7 Digitális tanúsítványok

16.7.1 Használat. A digitális tanúsítványokat a http://www.adobe.com/go/partners_cds_hu, illetve a http://www.adobe.com/go/aatl_hu címen felsorolt, az Adobe által tanúsított és megbízhatónak ítélt Adobe Certified Document Services (CDS) és Adobe Approved Trust List vendors („AATL”) külső beszállítók (gyűjtőnéven: „Tanúsító Szervezetek”), vagy maga az Adobe adja ki.

16.7.2 Feltételek. A digitális tanúsítványokon alapuló vásárlás, használat és az azok iránti bizalom a Vásárló és a Tanúsító Szervezet felelőssége. Mielőtt megbízik egy tanúsított dokumentumban, digitális aláírásban vagy egy Tanúsító Szervezet szolgáltatásában, vizsgálja meg azokat az érvényes feltételeket, amelyek alapján az adott Tanúsító Szervezet szolgáltatást nyújt, ideértve például az előfizetési megállapodásokat, kölcsönös bizalmon alapuló megállapodásokat, a tanúsítás szabályaira és gyakorlatára vonatkozó nyilatkozatokat. Az Adobe CDS- illetve AATL-beszállítóival kapcsolatban bővebb információt a http://www.adobe.com/go/partners_cds_hu, illetve a http://www.adobe.com/go/aatl_hu címen talál.

16.7.3 Tudomásulvétel. Ön tudomásul veszi, hogy (a) konfigurációs vagy egyéb külső okokból fakadóan a Szoftver érvényesként tüntetheti fel az aláírást akkor is, ha a digitális tanúsítványt a valóságban már visszavonták, vagy az a hitelesítés végzése előtt lejárt, (b) a digitális tanúsítvány biztonsága vagy integritása veszélybe kerülhet a dokumentumot aláíró fél, az érintett Tanúsító Szervezet vagy valamely külső fél cselekedete vagy mulasztása folytán, és (c) a tanúsítvány a kibocsátó saját kiadmánya is lehet, amelyet nem Tanúsító Szervezet adott ki. ÖN EGYEDÜL FELEL AZÉRT A DÖNTÉSÉRT, HOGY MEGBÍZIK-E A TANÚSÍTVÁNYBAN. AMÍG NEM KAP ÍRÁSBELI BIZTOSÍTÉKOT A TANÚSÍTÓ SZERVEZETTŐL, ADDIG SAJÁT KOCKÁZATÁRA HASZNÁLJA A DIGITÁLIS TANÚSÍTVÁNYT.

16.7.4 Külső kedvezményezettek. Ön elismeri azt, hogy bármely olyan Tanúsító Szervezet, amelynek tanúsítványát elfogadta, a jelen szerződésnek külső kedvezményezettje, aki a maga részéről ugyanolyan jogokkal rendelkezik a jelen szerződés érvényre juttatását tekintve, mint maga az Adobe.

16.7.5 Jogorvoslat. Ön vállalja, hogy mentesíti és kártalanítja az Adobe-t és az érintett Tanúsító Szervezetet (a feltételekben foglalt kifejezett rendelkezések kivételével) minden olyan anyagi felelősségtől, veszteségtől, eljárástól, kártól vagy követeléstől (ideértve az ésszerű kiadásokat, költségeket és ügyvédi díjakat is), amelyek a Szervezet szolgáltatásainak igénybevételével kapcsolatban vagy azokkal összefüggésben, illetve azokban bízva keletkeztek, ideértve korlátozás nélkül (a) a lejárt vagy visszavont tanúsítványra történt hagyatkozást; (b) a tanúsítvány nem megfelelő ellenőrzését; (c) a tanúsítvány oly módon történő használatát, amelyet a vonatkozó feltételek, a jelen Szerződés vagy a vonatkozó jogszabályok nem engednek meg; (d) a kibocsátó szolgáltatásaira vagy tanúsítványaira hagyatkozó, az adott körülmények között ésszerűtlen döntés meghozását; illetve (e) a szolgáltatásokra vonatkozó feltételekben megkövetelt kötelezettségek teljesítésének elmulasztását.

16.8 Acrobat Standard, Acrobat Pro és Adobe Acrobat Suite jellemzők

16.8.1 Meghatározások

16.8.1.1 A „Kibocsátás” egy Bővített Dokumentumnak egy vagy több címzetthez történő kézbesítését, illetve bármilyen közvetlen vagy közvetett módon - például, de nem kizárólag, valamilyen hálózaton vagy az interneten keresztül történő - eljuttatását jelenti.

16.8.1.2 A „Bővített Dokumentum” olyan hordozható formátumú (Portable Document Format) állományt jelent, amelyet az Acrobat Standard, Acrobat Pro vagy az Adobe Acrobat Suite Szoftver segítségével módosítottak úgy, hogy képes legyen kitöltött (filled-in) PDF-eket tartalmazó dokumentumok helyi mentésére.

16.8.2 Amennyiben a Szoftver Acrobat Standard, Acrobat Pro vagy Adobe Acrobat Suite verziót tartalmaz, a bennefoglalt technológiák lehetővé teszik a PDF dokumentumok bizonyos funkciókkal való használatát a Szoftverben elhelyezett elektronikus megbízólevelek („Kulcs”) alkalmazása révén. Ön vállalja, hogy a Kulcshoz semmilyen célból nem fér hozzá, és nem próbál meg hozzáférni, azt nem ellenőrzi, nem tiltja le, nem távolítja el, nem használja, és nem osztja meg mással.

16.8.3. Bármely egyedi Bővített Dokumentum esetében (a) Ön csak e Bővített Dokumentum korlátlan számú egyedi felhasználónak történő Kibocsátására jogosult, azonban e Bővített Dokumentum vagy annak nyomtatott változata tekintetében ötszáznál (500) több egyedi alkalommal nem hívhat le kitöltött formátum mezőjű (filled form fields) információkat, illetve (b) Ön a Bővített Dokumentumot legfeljebb ötszáz (500) egyedi használó számára bocsáthatja ki, ugyanakkor korlátlan számban tölthet le a Bővített Dokumentumból amelyet ezen Használók kitöltöttként (filled in) küldenek Önnek vissza. A jelen dokumentumban meghatározottak ellenére bármely további Acrobat Standard, Acrobat Pro vagy Adobe Acrobat Suite szoftverre vonatkozó licenc nem növeli meg az előző limiteket (azaz az előző limitek nem változnak annak ellenére sem, hogy esetleg Ön több Acrobat Standard, Acrobat Pro vagy Adobe Acrobat Suite licenccel rendelkezik).

16.9 FlashPaper Printer. A jelen dokumentumban meghatározottak ellenére Ön nem jogosult (a) a FlashPaper Printert több használati hozzáféréssel vagy használati lehetőséggel rendelkező szerverre telepíteni, (b) a FlashPaper Dokumentumok bemutatására szolgáló FlashPaper Printer nézet-használati interfészét módosítani vagy kicserélni.

16.10 Flash Player, projektorok és Runtime. A Szoftver részeként, azzal együtt, vagy Output Fájlban átadott Flash Player különálló lejátszó, beépülő, runtime vagy ActiveX vezérlő csak az alábbi helyen megtalálható feltételek mellett használható: http://www.adobe.com/go/flashplayer_usage_hu. Az ott meghatározottak kivételével Ön nem jogosult e szoftver használatára vagy továbbadására.

16.11 Device Central. A Device Centralban megjelenített mobileszköz-képek csak szimulációs célokat szolgálnak. Előfordulhat, hogy az adott mobileszköz-gyártó által valóban kereskedelmi forgalomba hozott mobil eszközök nem tartalmazzák a Device Centralban a szimuláció létrehozására alkalmazott Adobe technológiát. A mobileszköz-képek csak nem kereskedelmi, fejlesztési célokra és kizárólag a Szoftver használatával kifejlesztett tartalomhoz kapcsolódóan használhatók, és nem használhatók fel semmiféle ettől eltérő, illetve jogellenes célra.

16.12 Contribute Publishing Services. A Contribute Publishing Services szoftverhez tartozó végfelhasználói szoftverlicenc szerződésének rendelkezéseit figyelembe véve Ön nem jogosult a Contribute Publishing Services szoftverhez való csatlakozásra, kivéve, ha Ön minden olyan személy tekintetében, aki ezen szoftverhez kapcsolódik, rendelkezik érvényes licenccel. Ugyanakkor Ön jogosult az Adobe Contribute szoftver tesztverzióit telepíteni, és azokkal a Contribute Publishing Szoftverhez csatlakozni a Contribute Publishing Services szoftver végfelhasználói licencszerződésének rendelkezései szerint.

16.13 Adobe Presenter. Amennyiben a Szoftver magában foglalja az Adobe Presentert is, és Ön az Adobe Connect Add-in-t telepíti vagy a Szoftver használatához kapcsolódóan az Adobe Acrobat Connect Add-in-t használja, Ön elfogadja, hogy az ilyen add-int csak asztali számítógépre, nem pedig más nem PC-alapú (non PC) termékre telepíti, és csak ilyen gépen használja; a jelen esetben a nem PC-alapú termékkategória magában foglalja többek között a webes eszközöket, a set-top boxot (STB), a kézi készüléket (handheld), a telefont, vagy a web pad termékeket. Ezen túlmenően a Szoftver azon része, amely olyan prezentációba, információba vagy tartalomba van beágyazva, amelyet a Szoftverrel készítettek („Adobe Presenter Run Time”) csak azzal a prezentációval, információval vagy tartalommal használható, amelybe az be van ágyazva. Ön nem jogosult az Adobe Presenter Run Time-ot másként felhasználni, mint ahogy a prezentációban, információban vagy tartalomban megtalálható, és köteles e prezentáció, információ vagy tartalom licencengedélyesét is erre kötelezni. Ön nem jogosult továbbá az Adobe Presenter Run Time-ot módosítani, visszafejteni, visszafordítani, és köteles a prezentáció, információ vagy tartalom licencengedélyesét is erre kötelezni.

16.14 AVC TERJESZTÉSE. A következő figyelmeztetés azon Szoftverre vonatkozik, amely AVC import, illetve export funkcióval rendelkezik: JELEN TERMÉK MAGÁNCÉLÚ, NEM KERESKEDELMI JELLEGŰ FELHASZNÁLÁSA AZ AVC SZABADALMI PORTFÓLIÓ ALATT A FELHASZNÁLÁSI ENGEDÉLY SZERINT A FOGYASZTÓK SZÁMÁRA ABBÓL A CÉLBÓL ENGEDÉLYEZETT, HOGY (a) KÓDOLJA A VIDEÓT AZ AVC-SZABVÁNYOKNAK MEGFELELŐEN („AVC VIDEO”) ÉS/VAGY (b) DEKÓDOLJA AZ AVC-VIDEÓT, AMELYET A FOGYASZTÓ KÓDOLT NEM KERESKEDELMI JELLEGŰ TEVÉKENYSÉGE SORÁN, ÉS/VAGY AMELY OLYAN VIDEÓSZOLGÁLTATÓTÓL SZÁRMAZIK, AKINEK ENGEDÉLYE VAN AVC-VIDEÓ SZOLGÁLTATÁSÁRA. AZ ENGEDÉLY NEM VONATKOZIK ÉS NEM VONATKOZTATHATÓ SEMMILYEN EGYÉB HASZNÁLATRA. TOVÁBBI INFORMÁCIÓÉRT, KÉRJÜK, KERESSE FEL AZ MPEG LA, L.L.C. HONLAPJÁT: http://www.adobe.com/go/mpegla_hu.

16.15 MPEG-2 TERJESZTÉSE. A következő figyelmeztetés azon Szoftverre vonatkozik, amely MPEG-2 import, illetve export funkcióval rendelkezik: EZEN TERMÉKNEK A FOGYASZTÓ ÁLTAL TÖRTÉNŐ MAGÁNCÉLÚ, A KÉPI INFORMÁCIÓ KÓDOLÁSÁRA VONATKOZÓ MPEG-SZABVÁNYNAK MEGFELELŐ HASZNÁLATON KÍVÜLI BÁRMILYEN FELHASZNÁLÁSA - AZ MPEG-2 SZABADALMI PORTFÓLIÓBA TARTOZÓ FELHASZNÁLÁSI ENGEDÉLY HIÁNYÁBAN - KIFEJEZETTEN TILOS. AZ ENGEDÉLY AZ ALÁBBI CÍMEN SZEREZHETŐ BE: MPEG LA, L.L.C. 250 STEELE STREET, SUITE 300 DENVER, COLORADO 80206.

16.16 Flash Builder - LiveCycle Data Services (LCDS) adatkezelő könyvtárral (Data Management Library). Az Adobe Flash Builder tartalmazhatja az fds.swc könyvtárat. Ön az fds.swc-t csak az ügyféloldali adatkezelési kapacitások szolgáltatására használhatja, valamint output fájlként az Ön által fejlesztett szoftveren belül, az alábbi feltételekkel: (a) nem használhatja az fds.swc-t társítások vagy offline képességek engedélyezésére a szoftveren belül, és (b) nem építheti be az fds.swc-t semmilyen olyan szoftverbe, amely hasonló az Adobe LiveCycle Data Services-hez vagy a BlazeDS-hez. Ha a fentiek bármelyikét szándékozik tenni, külön licenciát kell kérnie az Adobe-tól.

16.17 Folio Producer és Folio Builder.

16.17.1 Folio Producer. A Folio Producer telepítése és használata az alábbi engedélyekkel lehetséges. Jelen 16.17 pont vonatkozásában a Folio Producer a Szoftverrel együtt telepített Overlay Creator Panel, a Content Bundler, a Digital Publishing Plug-in for InDesign, valamint a Content Viewer for Desktop technologies programokat jelenti.

16.17.2 Licenc az Overlay Creator Panel, a Content Bundler és a Digital Publishing Plug-in for InDesign programhoz. Az InDesignhoz készült Overlay Creator Panel, Content Bundler és Digital Publishing Plug-in („Szerzői Eszközök”) kizárólag a Tartalomolvasón belül megjelenítendő tartalmak kifejlesztése céljából telepíthető és használható. Ön nem adhatja tovább a Szerzői Eszközöket semmilyen harmadik félnek, hacsak a jelen dokumentum másként nem rendelkezik.

16.17.3 Licenc a Content Viewer programhoz. Content Viewer licenc. Ön a következő céllal telepítheti és használhatja a Content Viewer programot: (a) a Szerzői Eszközökkel létrehozott termékek használata, értékelése és tesztelése; (b) az Ön által ésszerűnek tartott rendszerességű biztonsági és archiválási másolatok elkészítése. Ön nem adhatja tovább a Content Viewer programot önmagában semmilyen harmadik félnek, hacsak a jelen dokumentum másként nem rendelkezik.

16.17.4 Licenc a Folio Builder programhoz. A Folio Builder kizárólag az Adobe Digital Publishing Suite szolgáltatások elérése és használata céljából telepíthető és használható. Ön nem adhatja tovább a Folio Builder programot semmilyen harmadik félnek, hacsak a jelen dokumentum másként nem rendelkezik.

Amennyiben a jelen szerződéssel kapcsolatban kérdése lenne, vagy információt szeretne kérni az Adobe-tól, kérjük, vegye fel a kapcsolatot az országában működő Adobe képviselettel a jelen termékhez mellékelt elérhetőségeken keresztül.

Az Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender és Shockwave az Adobe Systems Incorporated bejegyzett védjegyei vagy márkanevei az Egyesült Államokban és/vagy más országokban. Minden más védjegy azok birtokosainak tulajdonát képezi.

Gen_WWCombined-hu_HU-20110105_1512