Adobe Forbindelse til aktivering af software

Jeg kunne ikke se en dialogboks, som bad mig om at aktivere. I tidligere versioner af Adobe-software blev jeg specifikt bedt om at aktivere. Hvad er blevet ændret?

Aktivering i Acrobat 9 og nyere produkter er nemmere at foretage. Aktivering foregår i baggrunden.

Du modtager kun en meddelelse, hvis der opstår problemer med aktiveringen. For eksempel:

- Der er et problem med dit serienummer.
- Programmet til aktivering af softwaren registrerer, at dit serienummer er blevet brugt til at aktivere flere maskiner end det maksimale antal, der er tilladt i softwarelicensaftalen.

Jeg kan se en meddelelse om, at jeg ikke kan oprette forbindelse til internettet. Hvorfor?

Programmet registrerede, at forbindelsen til internettet enten blev blokeret eller var utilgængelig. Kontroller netværkskablet eller den trådløse forbindelse, start derefter webbrowseren, og naviger til et offentligt websted, f.eks. www.adobe.com, www.google.com eller www.bbcnews.com. Hvis du ikke kan navigere til et af disse websteder, har du ikke forbindelse til internettet. Kontakt din internetudbyder for at få afhjulpet problemet.

Jeg kan oprette forbindelse til de fleste websteder på internettet, men ikke til Adobe for at aktivere. Hvorfor?

Hvis du kan oprette forbindelse til offentlige websteder, men ikke til Adobe for at aktivere din software, kan det skyldes, at adgangen til netværket kontrolleres af en proxyserver. I virksomheder og på uddannelsesinstitutioner benyttes der nogle gange proxyservere i netværkskonfigurationen for at opnå bedre ydeevne ved brug af populære websteder eller for at begrænse adgangen til andre servere. Kontakt din netværksadministrator for at få bekræftet, at proxyindstillingerne på din computer er i overensstemmelse med din organisations politik og krav til konfiguration.

Jeg har stadig problemer med at aktivere. Hvem kan jeg kontakte?

Yderligere oplysninger og detaljer om aktivering findes på Adobes produktaktiveringscenter.

Du kan også kontakte en medarbejder hos Adobe-kundeservice, som vil hjælpe dig med dit aktiveringsproblem.