ADOBE

Programvarelisensavtale

MEDDELELSE TIL BRUKER: VENNLIGST LES DENNE AVTALEN NØYE. VED Å KOPIERE, INSTALLERE ELLER BRUKE HELE ELLER DELER AV PROGRAMVAREN, GODTAR DU ALLE VILKÅR OG BETINGELSER I AVTALEN, HERUNDER, SPESIELT BESTEMMELSENE FOR: OVERFØRBARHET I PUNKT 4, GARANTI I PUNKT 6 OG 7, ANSVAR I PUNKT 8, TILKOBLING OG PERSONVERN I PUNKT 14 OG SPESIFIKKE BESTEMMELSER OG UNNTAK I PUNKT 16. DU SAMTYKKER I AT DENNE AVTALEN ER LIKESTILT MED ANDRE SKRIFTLIGE, FORHANDLEDE AVTALER DU HAR UNDERTEGNET. DENNE AVTALEN ER RETTSKRAFTIG OVERFOR DEG OG ENHVER JURIDISK PERSON SOM HAR ANSKAFFET PROGRAMVAREN, OG SOM DEN BRUKES PÅ VEGNE AV: FOR EKSEMPEL, HVIS DET ER AKTUELT, ARBEIDSGIVEREN DIN. HVIS DU IKKE SAMTYKKER I BETINGELSENE I DENNE AVTALEN, MÅ DU IKKE BRUKE PROGRAMVAREN. GÅ TIL http://www.adobe.com/go/support_no FOR INFORMASJON OM TILBAKELEVERING AV PROGRAMVAREN OG REFUSJON.

DU KAN HA EN ANNEN SKRIFTLIG AVTALE DIREKTE MED ADOBE (FOR EKSEMPEL EN VOLUMLISENSAVTALE) SOM SUPPLERER ELLER ERSTATTER HELE ELLER DELER AV DENNE AVTALEN.

ADOBE OG ADOBES LEVERANDØRER EIER ALLE IMMATERIELLE RETTIGHETER TIL PROGRAMVAREN. PROGRAMVAREN ER LISENSIERT, IKKE SOLGT. ADOBE GIR BARE TILLATELSE TIL Å KOPIERE, LASTE NED, INSTALLERE, BRUKE ELLER PÅ ANNEN MÅTE DRA NYTTE AV FUNKSJONALITETEN ELLER DE IMMATERIELLE RETTIGHETENE TIL PROGRAMVAREN I SAMSVAR MED BETINGELSENE I AVTALEN. BRUK AV EVENTUELLE MATERIALER OG TJENESTER FRA ADOBE OG EN TREDJEPART SOM ER INKLUDERT I, ELLER GJORT TILGJENGELIG GJENNOM, PROGRAMVAREN, KAN VÆRE UNDERLAGT ANDRE VILKÅR OG BETINGELSER SOM VANLIGVIS FINNES I EN SEPARAT LISENSAVTALE, BRUKSVILKÅR ELLER I «LES MEG»-FIL I ELLER VEDLAGT NEVNTE MATERIALER OG TJENESTER, ELLER PÅ http://www.adobe.com/go/thirdparty_no. DU FINNER PÅKREVDE UNDERRETTELSER OM MATERIALER FRA TREDJEPART PÅ DENNE SIDEN.

PROGRAMVAREN KAN GJØRE AT DATAMASKINEN AUTOMATISK KOBLES TIL INTERNETT. SE PUNKT 14 OG 16 FOR YTTERLIGERE INFORMASJON.

PROGRAMVAREN KAN INNEHOLDE TEKNOLOGI SOM ER UTVIKLET FOR Å HINDRE URETTMESSIG BRUK OG KOPIERING. DENNE TEKNOLOGIEN KAN GJØRE AT DATAMASKINEN KOBLES TIL INTERNETT UTEN VARSEL VED INSTALLASJON, OPPSTART, OG DERETTER SPORADISK ELLER REGELMESSIG. ETTER AT DU ER TILKOBLET, SENDER PROGRAMVAREN INFORMASJON TIL ADOBE VIA INTERNETT-TILKOBLING, SOM BESKREVET PÅ http://www.adobe.com/go/activation_no. ADOBE KAN BRUKE DEN SENDTE INFORMASJONEN, SAMT ANNEN INFORMASJON FRA DEG ELLER TREDJEPARTER, TIL Å FINNE ELLER FORHINDRE UREDELIG, ULISENSIERT ELLER MANGELFULLT LISENSIERT BRUK AV PROGRAMVARE FRA ADOBE. PROGRAMVARE SOM IKKE KOBLER SEG TIL ADOBE OG PROGRAMVARE SOM IKKE HAR GYLDIG BRUKERTILLATELSE HAR BEGRENSET ELLER INGEN FUNKSJON.

1. Definisjoner.

«Adobe» betyr Adobe Systems Incorporated, et Delaware-selskap, 345 Park Avenue, San Jose, California 95110 hvis denne avtalen blir inngått mens du befinner deg i USA, Canada eller Mexico. Hvis ikke, betyr det Adobe Systems Software Ireland Limited, 4‎-6 Riverwalk, Citywest Business Campus, Dublin 24, Irland.

«Adobe Runtime» betyr Adobe AIR, Adobe Flash Player, Shockwave Player eller Authorware Player.

«Datamaskin» betyr en virtuell eller fysisk datamaskinenhet som bruker informasjon i digital eller lignende form og redigerer den til et bestemt resultat basert på en instruksjonssekvens.

«Intranett» betyr en privateid nettverksressurs som bare er tilgjengelig for ansatte og individuelle kontrahenter (f.eks. midlertidig ansatte) i et spesifikt selskap eller lignende forretningsforetagende. Intranett omfatter ikke Internett eller noe annet nettverk som er åpent for allmennheten, som for eksempel medlemskap eller abonnementsdrevne grupper, foreninger og lignende organisasjoner.

«Utdatafil» betyr en utdatafil du oppretter med Programvaren.

«Tillatt antall» betyr én (1), med mindre annet er angitt i en gyldig lisens (f.eks. volumlisens) fra Adobe.

«Programvare» betyr (a) all den informasjonen som gis sammen med denne avtalen, inkludert, men ikke begrenset til: (i) alle programvarefiler og annen datamaskininformasjon; (ii) prøve- og arkivfotografier, bilder, lyd, utklipp og annet kunstnerisk arbeid som følger med Adobe-programvare og som ikke er skaffet fra Adobe gjennom en separat tjeneste (med mindre annet er angitt med den aktuelle tjenesten) eller fra en annen part gjennom en separat tjeneste («Innholdsfiler»); (iii) relatert forklarende skriftlig materiale og filer («Dokumentasjon»); og (iv) fonter, og (b) eventuelle endrede versjoner og kopier av, og oppgraderinger, oppdateringer og tillegg til slik informasjon som er gitt av Adobe til enhver tid, i den utstrekning det ikke er levert på særskilte betingelser (med samlebetegnelsen «Oppdateringer»).

2. Programvarelisens.

Hvis du skaffet Programvaren og nødvendige serienumre fra Adobe eller én av Adobes autoriserte lisensinnehavere, og så lenge du opptrer i samsvar med vilkårene i avtalen, gir Adobe deg en ikke-eksklusiv lisens til å installere og bruke Programvaren på en måte som samsvarer med dens design og Dokumentasjon, og som er beskrevet nærmere nedenfor. Se punkt 16 for spesielle bestemmelser i tilknytning til bruk av bestemte produkter og komponenter, for eksempel programvare for fonter, Acrobat, After Effects, Adobe Presenter, Contribute, Adobe Device Central, Flash Player, Flash Builder, Folio Producer og Adobe Runtimes.

2.1 Begrenset bruk.

2.1.1 Programvaren, eller deler av den, kan installeres og brukes uten et serienummer. Hvis dette er tilfelle, kan du installere, men ikke bruke Programvare uten serienummer på et ubegrenset antall datamaskiner som en del av organisasjonens distribusjonsplan. Videre kan du installere og bruke Programvare uten serienummer på et ubegrenset antall datamaskiner til demonstrasjons-, evaluerings- og opplæringsformål hvis, og bare hvis, eventuelle Utdatafiler eller annet materiale som blir laget ved slik bruk bare blir brukt til interne, ikke-kommersielle formål og ikke til produksjon. Du kan ikke bruke Programvare uten serienummer etter at eventuell timeout-periode er utløpt, med mindre du legger inn et gyldig serienummer under punkt 2.2. TILGANG TIL OG BRUK AV EVENTUELLE UTDATAFILER SOM ER OPPRETTET MED PROGRAMVARE UTEN SERIENUMMER SKJER UTELUKKENDE PÅ EGET ANSVAR.

2.1.2 Programvaren, eller deler av den, som er levert med serienummer for «utprøving» eller lignende (for eksempel programvare eller serienummer som er levert som «EVAL» i eget bestillingsdokument) og som inkluderer en utløpsdato («Utprøvingsprogramvare») kan bare installeres og brukes på Datamaskiner i forbindelse med demonstrasjon, evaluering og opplæring, og bare hvis eventuelle Utdatafiler eller annet materiale som blir laget ved slik bruk, bare blir brukt til interne, ikke-kommersielle formål og ikke til produksjon. Utprøvingsprogramvaren har automatisk timeout med eller uten forvarsel. Du kan ikke bruke slik Utprøvingsprogramvare etter at eventuell timeout-periode er utløpt, med mindre du legger inn et gyldig serienummer under punkt 2.2. TILGANG TIL OG BRUK AV EVENTUELLE UTDATAFILER SOM ER OPPRETTET MED UTPRØVINGSPROGRAMVARE SKJER UTELUKKENDE PÅ EGET ANSVAR.

2.1.3 Abonnementsutgave. Hvis du har kjøpt en abonnementsbasert lisens til Programvaren (hver slik lisens er en «Abonnementsutgavelisens») kan du installere og bruke én versjon av Programvaren kun på tillatt antall kompatible Datamaskiner der du har angitt gyldig serienummer, og kun i tidsperioden abonnementet er betalt for. Kontinuerlig tilgang til en Abonnementsutgavelisens krever: (a) fast Internett-tilkobling for å validere Abonnementsutgavelisensen (telefonaktivering er ikke tilgjengelig), (b) fast betaling av abonnement med gyldig kredittkort og (c) godkjenning av betalingsvilkår og betingelser som er tilgjengelige på http://www.adobe.com/go/paymentterms_no. Abonnementet kan når som helst kanselleres på siden «Mine abonnementer» på Adobe.com, eller ved å kontakte Adobe på http://www.adobe.com/go/support_contact_no. Hvis Programvaren ikke kan opprette Internett-forbindelse etter betalingsplanen eller hvis du slutter å betale abonnementsavgiften, deaktiveres Programvaren på slutten av gjeldende betalingsperiode med eller uten ytterligere varsel. Abonnementet starter så snart kredittkortet er belastet og du har mottatt et serienummer.

2.2 Generell bruk. Du kan installere og bruke ett eksemplar av Programvaren i henhold til Dokumentasjonen kun på det Tillatte antall av dine kompatible Datamaskiner som du legger inn et gyldig serienummer på, med unntak av eventuell annen informasjon i dette dokumentet.

2.3 Distribusjon fra en server. Du kan kopiere en avbildning av Programvaren på Datamaskinen-filserver(e) i ditt eget Intranett i den hensikt å laste ned og installere Programvaren på Datamaskiner i det samme Intranettet, for bruk som tillatt i punkt 2.1 eller 2.2 (etter behov).

2.4 Serverbruk. Du kan installere Programvaren i henhold til det som er tillatt i punkt 2.1 eller 2.2 (etter behov) på Datamaskin-filserver(e) i ditt Intranett som kun brukes av Programvaren som startes av én person fra en Datamaskin i det samme Intranettet. Totalt antall brukere (ikke antall brukere samtidig) som kan bruke Programvaren på slik(e) Datamaskin-filserver(e), skal ikke overskride det Tillatte antallet.

Det foregående betyr for eksempel at du ikke kan installere eller ha tilgang til (enten direkte eller gjennom kommandoer, data eller anvisninger) Programvaren: (a) fra eller til en Datamaskin som ikke er en del av ditt Intranett, (b) for tilrettelegging av Internett- eller nettbaserte arbeidsgrupper eller tjenester som er tilgjengelige for allmennheten, (c) av en hvilken som helst bruker eller enhet som ikke er lisensiert til å bruke Programvaren gjennom en gyldig lisens fra Adobe, (d) som en komponent i et system, arbeidsflyt eller tjeneste som er tilgjengelig for flere enn det Tillatte antall brukere, eller (e) for operasjoner som ikke er igangsatt av en individuell bruker (for eksempel automatisert serverprosessering).

2.5 Bruk av bærbar eller hjemmedatamaskin. I henhold til de viktige begrensningene som er fremsatt i punkt 2.6, kan primærbrukeren av Datamaskinen som Programvaren er installert på under punkt 2.1.3 eller 2.2 (etter behov) («Primærbrukeren»), installere en ekstra kopi av Programvaren for hans eller hennes eksklusive bruk på enten en bærbar Datamaskin eller en Datamaskin som finnes i hans eller hennes hjem, såfremt Programvaren på den bærbare datamaskinen eller hjemmedatamaskinen ikke brukes samtidig som Programvaren på den primære Datamaskinen.

2.6 Restriksjoner på sekundær bruk av volumlisens. Hvis Programvaren er ervervet av en annen lisenstaker enn lisenstakere under volumlisenser for utdannelse gjennom et Adobe volumlisensprogram (for tiden kalt Adobe Open Options), kan den ekstra kopien som er nevnt under punkt 2.5 bare benyttes innenfor rammen som følger av den aktuelle volumlisensens formål. Hvis du vil ha mer informasjon om sekundærbruk av volumlisenser, gå til Adobes nettside på http://www.adobe.com/go/open_options_no.

2.7 Innholdsfiler. Med mindre annet er angitt i «Les meg»-filene eller andre lisenser som er tilknyttet Innholdsfilene, som kan inneholde spesifikke rettigheter og begrensninger når det gjelder slikt materiale, kan du bruke, vise, endre, reprodusere og distribuere hvilke som helst av Innholdsfilene. Du kan imidlertid ikke distribuere Innholdsfilene på frittstående grunnlag (eksempelvis der Innholdsfilene utgjør hovedverdien av det produktet som distribueres), og du kan ikke gjøre krav på rettigheter til varemerker til Innholdsfilene eller avledet arbeid av dem.

2.8 Prøve av applikasjonskode. Du kan endre kildekoden i de delene av slike Programmer som er uttrykkelig identifisert som prøvekode, prøver av applikasjonskoder eller prøver av komponenter (hvert tilfelle en «Prøve av applikasjonskode»‎) i den vedlagte Dokumentasjonen, utelukkende med det formålet å designe, utvikle og teste nettsider og programmer som er utviklet med Adobe-programmer. Dette forutsetter imidlertid at du har tillatelse til å kopiere og distribuere Prøvene av applikasjonskode (endret eller uendret), såfremt følgende vilkår er oppfylt: (a) Du distribuerer bare kompilerte objektkodeversjoner av Prøven av applikasjonskode sammen med applikasjonen din; (b) du inkluderer ikke Prøve av applikasjonskode i et produkt eller en applikasjon som er designet for nettsideutvikling; og (c) du bruker ikke Adobes navn, logo eller andre Adobe-varemerker for å markedsføre applikasjonen din. Du samtykker i å erstatte, holde skadesløs og forsvare Adobe fra og mot ethvert tap, skade, krav eller søksmål, inkludert advokatsalær som skyldes bruk eller distribusjon av applikasjonen din.

2.9 Programmeringsspråk. Programvaren kan omfatte deler av ExtendScript SDK og Pixel Bender SDK. I henhold til begrensningene under punkt 2, gir Adobe deg en ikke-eksklusiv, ikke-overførbar og royaltyfri lisens til å bruke elementene i ExtendScript SDK og Pixel Bender SDK utelukkende i den hensikt å utvikle interne programmer som er utviklet for bruk med Adobe-produkter. Med unntak av det som uttrykkelig er gjengitt her i punkt 2.9, kan ingen deler av ExtendScript SDK og Pixel Bender SDK endres eller distribueres. Du samtykker i å erstatte, holde skadesløs og forsvare Adobe fra og mot ethvert tap, skade, krav eller søksmål, inkludert advokatsalær som skyldes slik distribusjon.

2.10 Dualboot-plattform. Programvaren er lisensiert for bruk på en bestemt operativsystemplattform. Du må kjøpe en separat lisens for å bruke Programvaren på hver operativsystemplattform. Hvis du for eksempel vil installere Programvaren både på Mac OS og Windows-operativsystemplattformer på en enhet som kjører begge plattformene (for eksempel maskiner med dualboot), må du først skaffe to separate lisenser til Programvaren. Dette gjelder også hvis to versjoner av Programvaren, som hver er utviklet for ulike operativsystemplattformer, er levert på samme medium.

2.11 Dokumentasjon. Du kan lage kopier av Dokumentasjonen for egen intern bruk i forbindelse med bruk av Programvaren i henhold til denne avtalen, men ikke flere enn det antallet som er rimelig nødvendig. Alle kopier du lager av Dokumentasjonen skal inneholde de samme erklæringene om opphavsrett og eierskap som finnes i den opprinnelige Dokumentasjonen.

3. Immaterielle rettigheter.

Programvaren og autoriserte kopier du lager er immaterielle rettigheter som tilhører og er eid av Adobe Systems Incorporated og Adobes leverandører. Strukturen, organiseringen og kildekoden til Programvaren er verdifulle forretningshemmeligheter og konfidensiell informasjon som tilhører Adobe Systems Incorporated og Adobes leverandører. Programvaren er beskyttet av lov, herunder, men ikke begrenset til opphavsrettslovgivningen i USA og andre land, og av internasjonale traktater. Med unntak av det som uttrykkelig er angitt ovenfor, gir ikke denne avtalen deg noen immaterielle rettigheter eller opphavsrett til Programvaren. Alle rettigheter som ikke uttrykkelig er overført til deg, er forbeholdt Adobe og Adobes leverandører.

4. Krav og begrensninger.

4.1 Erklæringer. Alle kopier du lager av Programvaren må inneholde de samme erklæringene om opphavsrett og eierskap som finnes i den opprinnelige Programvaren.

4.2 Bruksforpliktelser. Du samtykker i at du ikke vil bruke Programvaren på annen måte enn det som er tillatt i denne avtalen, og at du ikke vil bruke Programvaren på en måte som avviker fra dens design eller Dokumentasjon.

4.3 Ingen endringer. Med unntak av det som er uttrykkelig tillatt under punkt 2.7, 2.8 eller 16, kan du ikke modifisere, overføre, bearbeide eller oversette Programvaren.

4.4 Ingen omvendt utvikling. Du skal ikke foreta omvendt utvikling, dekompilere, demontere eller på annen måte forsøke å avdekke kildekoden til Programvaren. Brukere innen EU henvises til punkt 16.1.

4.5 Ingen oppdeling. Programvaren kan inneholde forskjellige applikasjoner, verktøy og komponenter, kan støtte flere plattformer og språk, og kan være levert på flere medier eller i flere kopier. Programvaren er like fullt laget og levert til deg som ett enkelt produkt for bruk som et enkelt produkt på Datamaskiner, som tillatt under punkt 2 og 16. Du behøver ikke å installere alle komponentdelene i Programvaren, men du kan ikke dele opp komponentdelene av Programvaren for bruk på ulike Datamaskiner. Du har ikke rett til å dele opp eller pakke om Programvaren for distribusjon, overføring eller videresalg. Se punkt 16 for spesifikke unntak fra det som er gjengitt her i punkt 4.5.

4.6 Ingen overføring. DU SKAL IKKE LEIE, LEASE, SELGE, VIDERELISENSIERE, TILDELE ELLER OVERFØRE DINE RETTIGHETER TIL PROGRAMVAREN ELLER AUTORISERE HELE ELLER DELER AV PROGRAMVAREN FOR KOPIERING TIL ANDRE PERSONER ELLER JURIDISKE ENHETERS DATAMASKINER, MED MINDRE DETTE ER UTTRYKKELIG TILLATT I HENHOLD TIL DENNE AVTALEN. Du kan imidlertid overføre alle dine rettigheter til å bruke Programvaren til en annen person eller juridisk enhet, under forutsetning av at: (a) du også overfører (i) denne avtalen, (ii) serienummer/-rene, Programvaren som ligger på medier fra Adobe eller Adobes autoriserte distributør, og all annen programvare eller maskinvare som følger med, er pakket med, eller er forhåndsinstallert med Programvaren, herunder alle kopier, Oppdateringer og tidligere versjoner (som definert under, i avsnitt 5) og (iii) alle kopier av fontprogramvare til slik person eller enhet; (b) du ikke beholder noen Oppdateringer, tidligere versjoner eller kopier, heller ikke sikkerhetskopier eller kopier som er lagret på en Datamaskin; og (c) mottakeren godtar vilkårene og betingelsene i denne avtalen og alle andre vilkår og betingelser som gjaldt da du kjøpte en gyldig lisens til Programvaren. TIL TROSS FOR DET FOREGÅENDE, KAN DU IKKE OVERFØRE UTDANNINGSKOPIER, FORHÅNDSVERSJONER, UTPRØVINGSPROGRAMVARE ELLER KOPIER AV PROGRAMVAREN SOM IKKE ER MENT FOR VIDERESALG, ELLER PROGRAMVARE SOM ER SKAFFET UNDER ET ADOBE-VOLUMLISENSPROGRAM, UNNTATT FOR DET SOM ADOBE UTTRYKKELIG TILLATER I HENHOLD TIL BETINGELSENE FOR ET VOLUMLISENSPROGRAM. Informasjon om hvordan du kan få rett til å overføre programvare med volumlisens kan fås på http://www.adobe.com/go/open_options_no Før overføringen kan Adobe kreve at du og mottakeren bekrefter skriftlig at dere samtykker til denne avtalen, gir Adobe informasjon om dere selv og registrerer dere som sluttbrukere av Programvaren. Du må regne med at overføringen kan ta 4-6 uker. Gå til http://www.adobe.com/go/support_no eller ta kontakt med Adobes kundestøtteavdeling for å få mer informasjon.

4.7 Ingen tjenestebyråer. Du skal ikke bruke eller tilby Programvaren på tjenestebyråbasis. Punkt 16.4.3 gir et begrenset unntak som kun gjelder for fontprogramvare.

4.8 Begrensninger for Adobe Runtime. Du skal ikke bruke Adobe Runtime-moduler på annet enn PC-enheter eller med en innebygd versjon eller enhetsversjon av noe som helst operativsystem. For å unngå tvil, kan du for eksempel ikke bruke Adobe Runtime-moduler på noen (a) mobilenhet, set top box (STB), håndholdt enhet, telefon, «web pad», «tablet» og «Tablet-PC» (unntatt med Windows XP Tablet PC Edition og senere versjoner), spillkonsoller, TV-er, DVD-spillere, mediesentre (unntatt med Windows XP Media Center Edition og senere versjoner), elektroniske oppslagstavler eller digital tegnangiver («digital signage»), Internett-maskin eller annen Internett-tilkoblet enhet, PDA-er, medisinske innretninger, minibanker, telematiske enheter, spillmaskiner, hjemmeautomasjonssystemer, kiosker, fjernkontroller eller andre elektroniske forbrukerenheter, (b) operatørbaserte mobil-, kabel-, satellitt- eller TV-systemer eller (c) andre enheter for lukket system. Hvis du vil ha mer informasjon om lisensiering av Adobe Runtime-moduler for bruk i slike systemer, gå til http://www.adobe.com/go/licensing_no.

5. Oppdateringer.

Hvis Programvaren er en Oppdatering av en tidligere versjon av Adobe-programvaren («Tidligere versjon»), gjelder følgende:

Bruken av denne Oppdateringen avhenger av at du beholder den Tidligere versjonen. Hvis du derfor foretar en gyldig overføring av denne Oppdateringen i henhold til punkt 4.6, må du samtidig overføre den Tidligere versjonen. Hvis du ønsker å bruke denne Oppdateringen i tillegg til den Tidligere versjonen, kan dette kun gjøres på den samme Datamaskinen som du har installert og bruker den Tidligere versjonen på. Eventuelle forpliktelser Adobe har til å gi støtte til Tidligere versjoner kan opphøre når denne Oppdateringen blir tilgjengelig. Ingen annen bruk av Oppdateringen er tillatt. Ytterligere oppdateringer kan lisensieres til deg av Adobe med tilføyde eller endrede vilkår.

6. Begrenset garanti.

Adobe garanterer til personen eller enheten som først kjøper lisens til Programvaren for bruk i samsvar med vilkårene i denne avtalen, at Programvaren i det vesentlige vil fungere i henhold til Dokumentasjonen i en periode på nitti (90) dager etter at Programvaren er mottatt når den brukes med anbefalt operativsystem og maskinvarekonfigurasjon. Ikke-vesentlig variasjon i ytelsen i forhold til Dokumentasjonen gir imidlertid ingen garantirett. Denne begrensede garantien gjelder ikke for følgende, som gis «SOM DE ER» og uten garanti fra Adobe: oppdateringsfiler, fontprogramvare; forhåndsversjon (beta), programvare for utprøving, starter, evaluering, produktprøver og kopier av Programvaren som ikke er beregnet på videresalg (NFR, not for resale) inkludert, men ikke begrenset til Utprøvingsprogramvarer; nettsteder, Adobes nettbaserte tjenester; nettbaserte tjenester fra tredjepart; sertifiserte dokumenttjenester (se punkt 16); og eventuell programvare som Adobe gjør gratis tilgjengelig via nedlasting på nettet fra et Adobe-nettsted. Alle garantikrav må gjøres gjeldende, sammen med kjøpsbevis, til Adobes kundestøtteavdeling, innen nitti (90) dager, som angitt ovenfor. Gå til Adobes kundestøttesider på http://www.adobe.com/go/support_no hvis du vil ha mer informasjon om garantikrav. Hvis Programvaren i det vesentlige ikke fungerer i henhold til Dokumentasjonen, vil Adobes eller Adobes samarbeidspartneres fulle ansvar og ditt eneste krav eller avhjelp være begrenset til, etter Adobes valg, enten erstatning av Programvaren eller tilbakebetaling av lisensavgiften du betalte for Programvaren (hvis aktuelt). DEN BEGRENSEDE GARANTIEN SOM ER ANGITT I DETTE PUNKTET, GIR DEG BESTEMTE JURIDISKE RETTIGHETER. DU KAN DESSUTEN HA FLERE LOVMESSIGE RETTIGHETER SOM VARIERER FRA JURISDIKSJON TIL JURISDIKSJON. ADOBE PRØVER IKKE Å BEGRENSE GARANTIRETTIGHETENE DINE UTOVER DET SOM ER LOVBESTEMT. Se punkt 16 for spesielle bestemmelser i den aktuelle jurisdiksjonen, eller ta kontakt med Adobes kundestøtteavdeling.

7. Ansvarsfraskrivelse.

DEN BEGRENSEDE GARANTIEN UNDER PUNKT 6 ER DEN ENESTE GARANTIEN ADOBE OG ADOBES SAMARBEIDSPARTNERE OG LEVERANDØRER TILBYR, OG DEN ANGIR OG UTGJØR ENESTE OG EKSKLUSIVE RETTSMIDDEL I FORHOLD TIL ADOBES, ADOBES SAMARBEIDSPARTNERES ELLER LEVERANDØRERS BRUDD PÅ GARANTIEN. DEN BEGRENSEDE GARANTIEN UNDER PUNKT 6 OG EVENTUELL LOVBESTEMT GARANTI OG OPPREISNING SOM IKKE KAN UTELATES ELLER BEGRENSES I HENHOLD TIL LOVVERKET, ER DE ENESTE GARANTIENE SOM GJELDER FOR PROGRAMVAREN. MED UNNTAK AV DET SOM ER TILBUDT OG LOVBESTEMTE GARANTIER OG KOMPENSASJONER, FRASKRIVER ADOBE OG ADOBES SAMARBEIDSPARTNERE, LEVERANDØRER OG SERTIFIKATMYNDIGHETER (SOM DEFINERT NEDENFOR) SEG ALLE GARANTIER, BETINGELSER, LØFTER OG VILKÅR, ENTEN UTTRYKKELIGE ELLER INNFORTOLKEDE, OG ENTEN DETTE BASERES PÅ STATUTTER, LOVGIVNING, RETTSPRAKSIS, SEDVANE, KUTYME ELLER PRAKSIS I ANDRE SAKER, HERUNDER, MEN IKKE BEGRENSET TIL YTELSE, SIKKERHET, KRENKELSE AV TREDJEPARTS RETTIGHETER, INTEGRASJON, SALGBARHET, UFORSTYRRET BRUK, TILFREDSSTILLENDE KVALITET ELLER EGNETHET TIL EN BESTEMT HENSIKT. MED UNNTAK AV DET SOM ER TILBUDT OG LOVBESTEMTE GARANTIER OG KOMPENSASJONER, SØRGER ADOBE OG ADOBES SAMARBEIDSPARTNERE, LEVERANDØRER OG SERTIFIKATMYNDIGHETER FOR TILGANG TIL ALLE NETTSIDER, ADOBES ELLER TREDJEPARTS NETTBASERTE TJENESTER OG TILDELER FULLMAKTSSERVICE «SOM DE ER» OG MED ALLE MANGLER. DENNE GARANTIFRASKRIVELSEN ER KANSKJE IKKE GYLDIG I ENKELTE JURISDIKSJONER. DU KAN DESSUTEN HA FLERE RETTIGHETER I HENHOLD TIL LOVER SOM VARIERER FRA JURISDIKSJON TIL JURISDIKSJON. ADOBE PRØVER IKKE Å BEGRENSE GARANTIRETTIGHETENE DINE UTOVER DET SOM ER LOVBESTEMT. Reglene i punktene 7 og 8 skal gjelde selv om avtalen opphører, uansett årsak, men dette skal ikke innebære eller gi fortsatt rett til å bruke Programvaren etter at avtalen er opphørt.

8. Ansvarsbegrensning.

MED UNNTAK AV DE EKSKLUSIVE RETTSMIDLENE SOM TILBYS OVENFOR AV ADOBE, OG EVENTUELL OPPREISNING SOM IKKE KAN UTELATES ELLER BEGRENSES I HENHOLD TIL LOVEN, VIL IKKE ADOBE, ADOBES SAMARBEIDSPARTNERE, LEVERANDØRER ELLER SERTIFIKATMYNDIGHETER I NOE TILFELLE ELLER UNDER NOEN OMSTENDIGHET VÆRE ANSVARLIG OVERFOR DEG FOR EVENTUELLE TAP, SKADER, KRAV ELLER KOSTNADER I NOEN SOM HELST FORM, HERUNDER EVENTUELLE FØLGESKADER, INDIREKTE ELLER TILFELDIGE SKADER, TAPT FORTJENESTE, TAPTE KOSTNADSBESPARELSER, DRIFTSTAP, PERSONSKADE ELLER UNNLATELSE AV AKTSOMHETSPLIKT ELLER KRAV FRA TREDJEPART, SELV OM EN REPRESENTANT FOR ADOBE ER BLITT INFORMERT OM MULIGHETEN FOR ET SLIKT TAP, SKADE, KRAV ELLER KOSTNADER. ADOBES SAMLEDE ANSVAR OG ADOBES SAMARBEIDSPARTNERES, LEVERANDØRERS OG SERTIFIKATMYNDIGHETERS ANSVAR UNDER ELLER I FORBINDELSE MED DENNE AVTALEN SKAL UANSETT VÆRE MAKSIMALT BEGRENSET TIL BELØPET SOM ER BETALT FOR PROGRAMVAREN. DENNE BEGRENSNINGEN SKAL GJELDE SELV VED ET GRUNNLEGGENDE ELLER VESENTLIG BRUDD PÅ DE GRUNNLEGGENDE ELLER VESENTLIGE VILKÅRENE I DENNE AVTALEN. Ingenting i denne avtalen begrenser Adobes ansvar overfor deg ved dødsfall eller personskade som et resultat av Adobes uaktsomhet eller for skadegjørende handling forvoldt ved bedrageri (svindel). Adobe handler på vegne av sine samarbeidspartnere, leverandører og sertifikatmyndigheter når det gjelder fraskrivelse, utelukkelse og begrensning av forpliktelser, garantier og ansvar, men ikke i andre tilfeller og ikke for noen andre formål. Hvis du vil ha mer informasjon, kan du kontakte Adobes kundestøtteavdeling.

DE FOREGÅENDE BEGRENSNINGENE OG FRASKRIVELSENE GJELDER I DEN GRAD DE ER I SAMSVAR MED GJELDENDE LOVGIVNING I DIN JURISDIKSJON. DENNE ANSVARSFRASKRIVELSEN ER KANSKJE IKKE GYLDIG I ENKELTE JURISDIKSJONER. DU KAN HA RETTIGHETER SOM IKKE KAN FRASKRIVES I HENHOLD TIL FORBRUKERLOVEN OG ANDRE LOVER. ADOBE PRØVER IKKE Å BEGRENSE GARANTIEN ELLER OPPREISNINGEN UTOVER DET SOM ER LOVBESTEMT. SE PUNKT 16 FOR JURISDIKSJONSSPESIFIKKE ERKLÆRINGER.

9. Eksportregler.

Du erkjenner at Programvaren er underlagt regelverk fra den amerikanske eksportadministrasjonen (U.S. Export Administration) og andre eksportlover, restriksjoner og forskrifter (samlet kalt «Eksportlovene»), og at du opptrer i samsvar med Eksportlovene. Du skal ikke sende, overføre, eksportere eller reeksportere Programvaren, direkte eller indirekte, til: (a) land som er underlagt USAs eksportrestriksjoner (som for tiden inkluderer, men ikke nødvendigvis er begrenset til Cuba, Iran, Nord-Korea, Sudan og Syria) (hvert enkelt av dem er et «Sanksjonert land»), (b) sluttbrukere som du vet eller har grunn til å tro vil bruke Programvaren til design, utvikling eller produksjon av atomvåpen, kjemiske eller biologiske våpen, eller rakettsystemer, romfartøy og sonderaketter, eller ubemannede fly (hver enkelt er «Ulovlig bruk») eller (c) sluttbrukere som har fått forbud mot å delta i amerikanske eksporttransaksjoner av et amerikansk departement (hver enkelt av dem er en «Sanksjonert part»). I tillegg er du ansvarlig for å opptre i samsvar med lokale lover i din jurisdiksjon som kan innvirke på dine rettigheter til å importere, eksportere eller bruke Programvaren. Du garanterer og er ansvarlig for at (i) du ikke er borger av eller befinner deg i et Sanksjonert land, (ii) du ikke skal bruke Programvaren til Ulovlig bruk og (iii) du ikke er en Sanksjonert part. Alle rettigheter til å bruke Programvaren gis på betingelse av at slike rettigheter forspilles hvis du ikke oppfyller vilkårene i denne avtalen.

10. Gjeldende lov.

Hvis du er en forbruker som bare benytter Programvaren til personlig og ikke-forretningsmessig bruk, styres denne avtalen av lovene i den jurisdiksjonen der du kjøpte lisensen for å bruke Programvaren. Hvis du ikke er en slik forbruker, vil denne avtalen være underlagt og bli tolket i henhold til de vesentlige lovene som gjelder i: (a) staten California, hvis en Programvarelisens er kjøpt mens du er i USA, Canada eller Mexico; eller (b) Japan, hvis en Programvarelisens er kjøpt mens du er i Japan; eller (c) Singapore, hvis en Programvarelisens er kjøpt mens du er i ett av landene i den sørasiatiske samarbeidsorganisasjonen ASEAN, Fastlandskina, Hong Kong SAR, Macau SAR, Taiwan eller Sør-Korea; eller (d) England, hvis en Programvarelisens er kjøpt mens du er i en jurisdiksjon som ikke er nevnt over. De respektive domstolene i Santa Clara County, California når lovene i California gjelder, Tokyo District Court i Japan når lovene i Japan gjelder, og de kompetente domstolene i London når lovene i England gjelder, skal hver for seg ha ikke-eksklusiv jurisdiksjon over alle tvister i forbindelse med denne avtalen. Når lovene i Singapore gjelder skal tvister som oppstår ut fra eller i forbindelse med denne avtalen, inkludert spørsmål angående dens eksistens, gyldighet eller oppsigelse, refereres til og endelig løses ved voldgift i Singapore i samsvar med de gjeldende voldgiftsreglene til Singapore International Arbitration Centre («SIAC»). Disse reglene skal anses å være innlemmet ved henvisning i dette punktet. Det skal være én voldgiftsmann, valgt av partene i fellesskap. Hvis voldgiftsmannen ikke er valgt innen tretti (30) dager etter mottak av det skriftlige kravet fra en part om å underkaste seg voldgift, skal formannen av SIAC (Chairman of the SIAC) velge. Språket som skal brukes under voldgiften skal være engelsk. Uavhengig av bestemmelsene i denne avtalen, kan Adobe eller du be hvilken som helst rettslig, administrativ eller annen autoritet om å beordre midlertidig eller bevarende tiltak, inkludert rettslig bistand, naturaloppfyllelse eller annen upartisk unnsetning, før iverksettelse av rettssak eller voldgift eller under forhandlingene, for å bevare rettighetene og interessene eller for å opprettholde bestemte vilkår som er hensiktsmessige som midlertidig rettsmiddel. Denne avtalen vil ikke være underlagt det følgende, hvis anvendelse er uttrykkelig unntatt: (a) regler forbundet med konflikter med lovvalg i noen jurisdiksjon, (b) FNs konvensjon om internasjonalt salg av varer og (c) den amerikanske UCITA-loven (Uniform Computer Information Transactions Act), som vedtatt i noen jurisdiksjon.

11. Generelle bestemmelser.

Hvis hvilken som helst del av denne avtalen blir kjent ugyldig og ikke kan håndheves, så påvirker ikke dette gyldigheten av denne avtalen for øvrig, og den skal fortsatt være gyldig og gjennomføres i samsvar med sine bestemmelser. Denne avtalen kan bare endres skriftlig og ved signering av en autorisert person i ledende stilling hos Adobe. Den engelske versjonen av denne avtalen skal brukes når avtalen skal tolkes eller analyseres. Dette er den fullstendige avtalen mellom Adobe og deg i forbindelse med Programvaren, og den erstatter enhver tidligere utsagn, diskusjon, forpliktelse, kommunikasjon eller markedsføring knyttet til Programvaren.

12. Meddelelse til amerikanske myndigheter som sluttbrukere.

12.1 For amerikanske myndigheter som sluttbrukere sier Adobe seg enig i og er innforstått med å følge alle gjeldende likestillingslover, eventuelt inkludert bestemmelsene i Executive Order 11246, som endret, del 402 i Vietnam Era Veterans Readjustment Assistance Act fra 1974 (38 USC 4212) og del 503 i Rehabilitation Act fra 1973, som endret, og bestemmelsene i 41 CFR del 60-1 til og med 60-60, 60-250 og 60-741. «The affirmative action clause» (bekreftelseshandlingsregelen) og bestemmelsene i foregående setning skal innlemmes ved henvisning i denne avtalen.

12.2 For amerikanske myndigheter som sluttbrukere er Programvaren en «Handelsvare» («Commercial Item(s)»), som definert i 48 C.F.R. punkt 2.101, og består av «Kommersiell programvare» («Commercial Computer Software») og «Dokumentasjon til kommersiell programvare» («Commercial Computer Software Documentation»), slik begrepene er benyttet i 48 C.F.R. punkt 12.212 eller 48 C.F.R. punkt 227.7202, der de får anvendelse. I samsvar med 48 C.F.R. punkt 12.212 eller 48 C.F.R. punkt 227.7202-1 til 227.7202-4, der de får anvendelse, er Kommersiell programvare og Dokumentasjon for kommersiell programvare lisensiert til amerikanske myndigheter som sluttbrukere (a) bare som Handelsvarer, og (b) bare med de rettigheter som gjelder i forhold til hvilke som helst andre sluttbrukere i overensstemmelse med herværende betingelser og vilkår. Upubliserte rettigheter er forbeholdt i henhold til amerikansk opphavsrett. Adobe Systems Incorporated, 345 Park Avenue, San Jose, CA 95110-2704, USA.

13. Overensstemmelse med lisenser.

Dersom du er en bedrift, et firma eller en organisasjon, samtykker du i at Adobe eller en autorisert representant for Adobe i tillegg til lisenskontrollen som utføres av programvaren ikke oftere enn hver tolvte (12.) måned, med ti (10) dagers varsel, skal ha rett til å inspisere arkiver, systemer og fasiliteter for å bekrefte at bruken av all programvare fra Adobe er i samsvar med en gyldig lisens fra Adobe. Adobe har for eksempel rettigheten til de av dine fortegnelser som kan bidra til å avgjøre om installasjoner av Programvaren har, eller ikke har, blitt serieomkodet, og du har plikt til å fremlegge slike fortegnelser for Adobe uoppfordret på forespørsel fra Adobe. I tillegg skal du gi Adobe tilgang til alle arkiver og informasjon som Adobe ber om for å bekrefte at bruken av alle Programvarene fra Adobe er i samsvar med de gyldige lisensene fra Adobe innen tretti (30) dager etter Adobes forespørsel. Du finner informasjon om telling av Programvareserieomkodinger på http://www.adobe.com/go/elicensing_no. Hvis verifiseringen viser at bruken ikke er i samsvar med en gyldig lisens, skal du øyeblikkelig skaffe gyldige lisenser slik at bruken din er i samsvar.

14. Internett-tilkobling og personvern.

14.1 Automatisk tilkobling til Internett. Programvaren kan gjøre at Datamaskinen uten videre varsel automatisk kobles til Internett for å kommunisere med en Adobe-nettside eller et Adobe-domene blant annet for å validere lisenser og å gi deg ytterligere informasjon, egenskaper og funksjonalitet. Med mindre annet er angitt i punkt 14.2 til og med 14.6, gjelder følgende bestemmelser for all automatisk Internett-tilkobling gjennom Programvaren:

14.1.1 Når Programvaren automatisk kobler seg til Adobe med Internett, hentes IP-adressen («IP-adresse») som er tilknyttet Internett-tilkoblingen inn av Adobe sammen med annen informasjon som sendes av Programvaren til Adobe, som forklart i dette dokumentet, i Adobes personvernerklæring (http://www.adobe.com/go/privacy_no) og i andre bruksbetingelser fra Adobe som du godkjenner eller er bundet av.

14.1.2. Hvis du logger deg på én av Adobes nettbaserte tjenester (som definert nedenfor), kan Adobe-ID, brukernavn og passord bli sendt til Adobes servere og lagret av Adobe i samsvar med varselet og andre tilleggsbetingelser for bruk som kan bli forelagt deg på dette tidspunktet («Tilleggsbetingelser»). Denne informasjonen kan bli brukt av Adobe for å sende deg transaksjonsmeldinger for å forenkle Adobes nettbaserte tjenester.

14.1.3 Adobe kan levere markedsføring i produktet for å gi informasjon om Programvaren og andre Adobe-produkter og tjenester, inkludert, men ikke begrenset til, plattformversjon, programvareversjon, lisensstatus og språk.

14.1.4 Når du kobles til Internett gjennom Programvaren og kommuniserer med et Adobe-nettsted, enten dette skjer automatisk eller er som følge av en uttrykkelig brukerforespørsel, skal Adobes personvernerklæring (http://www.adobe.com/go/privacy_no) gjelde. Videre skal Bruksvilkår på Adobe.com (http://www.adobe.com/go/terms_no) gjelde, med mindre du har særskilte Tilleggsbetingelser for bruk på det aktuelle tidspunktet. Merk at Adobes personvernerklæring tillater sporing av besøk på nettsteder, og den beskriver i detalj sporing og bruk av informasjonskapsler, websignaler og lignende enheter.

14.2 Oppdatering. Programvaren kan gjøre at Datamaskinen uten ytterligere varsel automatisk kobles til Internett (sporadisk eller regelmessig) for å sjekke om det finnes tilgjengelige Oppdateringer for nedlasting og installasjon på din Datamaskin, og for å gi Adobe tilbakemelding om resultatene av installasjonsforsøkene. Les Dokumentasjonen for informasjon om hvordan du kan endre oppdateringsinnstillinger.

14.3 Deaktivering. Hvis du vil deaktivere og avinstallere Programvaren på Datamaskinen for å installere og aktivere Programvaren på en annen Datamaskin i henhold til denne avtalen («Deaktivering»), vil Deaktiveringen ikke skje før du er koblet til Internett. Gå til http://www.adobe.com/go/activation_no for mer informasjon.

14.4 Bruk av Nettbaserte tjenester. Programvaren kan gjøre at Datamaskinen uten ytterligere varsel automatisk kobles sporadisk eller regelmessig til Internett for å gi enklere tilgang til innhold og tjenester som Adobe gjør tilgjengelig for deg eller tredjeparter, som nærmere beskrevet i punkt 16.5 (Nettbaserte tjenester). Programvaren kan videre uten ytterligere varsel automatisk kobles sporadisk eller regelmessig til Internett for å oppdatere nedlastbare materialer fra disse nettbaserte tjenestene, slik at du gis umiddelbar tilgang til disse tjenestene selv når du er frakoblet. Les Dokumentasjonen for informasjon om hvordan du kan endre oppdateringsinnstillinger.

14.5 Digitale sertifikater. Programvaren bruker digitale sertifikater for å hjelpe deg med å identifisere nedlastede filer (for eksempel programmer og innhold) og utgiverne av disse filene. Adobe AIR bruker for eksempel digitale sertifikater for å hjelpe deg med å identifisere utgiveren av Adobe AIR-programmer, og Adobe Acrobat-produktserien benytter digitale sertifikater til å signere og validere signaturer i PDF-dokumenter, og til å validere sertifiserte PDF-dokumenter. Datamaskinen din kan koble seg til Internett når et digitalt sertifikat skal valideres. Se punkt 16.7 for mer informasjon om digitale sertifikater.

14.6 Innstillingsbehandling. Programvaren kan inneholde Flash Player. Flash Player kan gjøre at visse brukerinnstillinger blir lagret på Datamaskinen din som et lokalt, delt objekt. Disse innstillingene knyttes ikke til deg, men gjør at du kan konfigurere visse innstillinger i Flash Player. Du finner mer informasjon om lokalt delte objekter på: http://www.adobe.com/go/flashplayer_security_no og mer informasjon om innstillingsbehandling på http://www.adobe.com/go/settingsmanager_no.

15. Kommunikasjon mellom datamaskiner.

Programvaren kan benytte tilkoblingen til et lokalt nettverk for uten ytterligere varsel å koble seg automatisk til annen Adobe-programvare, og kan i den anledning angi i det lokale nettverket at den er tilgjengelig for kommunikasjon med annen Adobe-programvare. Disse tilkoblingene kan sende IP-adressen til den lokale nettverkstilkoblingen , men ingen personlig identifiserbar informasjon blir noen gang sendt eller mottatt via slike nettverkstilkoblinger (unntatt i den utstrekning at IP-adresser kan betraktes som personlig identifiserbare i noen jurisdiksjoner). Se i Dokumentasjonen for informasjon om hvordan du kan endre standardinnstillinger.

16. Spesifikke bestemmelser og unntak.

Denne delen av avtalen fastsetter spesifikke bestemmelser knyttet til visse produkter og komponenter i Programvaren, i tillegg til å fastsette begrensede unntak fra de vilkår og betingelser som er nevnt ovenfor. Dersom noen av bestemmelsene i denne delen av avtalen skulle være i konflikt med andre vilkår eller betingelser i denne avtalen, skal denne delen av avtalen være gjeldende og erstatte disse vilkårene og betingelsene.

16.1 Ingen skade eller forringelse, EU-bestemmelser.

16.1.1 Denne avtalen skal ikke få virkning til skade eller forringelse for en part i forhold til lovbestemte rettigheter, herunder dem som opptrer som forbrukere. For forbrukere i New Zealand som anskaffer Programvaren til personlig bruk eller til bruk i hjemmet (ikke til bedriftsbruk), er for eksempel denne avtalen underlagt New Zealands Consumer Guarantees Act.

16.1.2 Hvis du kjøpte Programvaren i Den europeiske union (EU), vanligvis bor i EU og er en forbruker (dvs. at du anvender Programvaren for personlige, ikke-forretningsmessige formål) så gjelder ikke punkt 6 for ditt kjøp og din anvendelse av Programvaren. Isteden garanterer Adobe i en periode på to år fra kjøpsdatoen at Programvaren leverer funksjonaliteten som er beskrevet i Dokumentasjonen (de «avtalte funksjonalitetene») når Programvaren brukes på den anbefalte maskinvarekonfigurasjonen. Uvesentlig avvik fra de avtalte funksjonalitetene gir ingen garantirettigheter. DENNE GARANTIEN GJELDER IKKE PROGRAMVARE SOM DU BRUKER SOM FORHÅNDSVERSJON, PROGRAMVARE FOR UTPRØVING, STARTER, PRODUKTPRØVER ELLER FONTPROGRAMVARE, ELLER HVIS PROGRAMVAREN IKKE VIRKER SOM DEN SKAL FORDI DU HAR ENDRET DEN. Alle garantikrav må sammen med kjøpsbevis gjøres gjeldende til Adobes kundestøtteavdeling i løpet av denne toårsperioden. Adobe vil så bekrefte om Programvaren er defekt eller om den ikke er installert riktig (i så fall vil Adobe hjelpe deg med det). Hvis Programvaren er defekt kan du enten be om refusjon eller en reparert eller ny versjon av Programvaren. Kjøpsbevis skal vedlegges slike krav. Hvis dine garantidetaljer er dokumentert, vil Adobe etterkomme din anmodning om reparert eller ny Programvare, med mindre Adobe betrakter det som urimelig, i hvilket fall vil du få refusjon. Hvis du ønsker hjelp med garantispørsmål, kan du kontakte Adobes kundestøtteavdeling.

Vennligst bemerk at bestemmelsene i punkt 8 (Ansvarsbegrensning) fortsatt gjelder for eventuelle skadeerstatningskrav du stiller i forbindelse med bruk av Programvaren. Adobe skal likevel ikke holdes ansvarlig for direkte tap som er rimelig forutsigbare i tilfelle mislighold av avtalen fra Adobes side. Du rådes til å ta alle rimelige forholdsregler for å unngå og redusere skader, spesielt ved å lage sikkerhetskopier av Programvaren og data på datamaskinen din.

Denne avtalen, og spesielt punkt 16.1.2, skal beskrive dine rettigheter (herunder dine lovbestemte rettigheter) dersom det skulle oppstå problemer med bruken av Programvaren. Hvis dine lovbestemte rettigheter omfatter mer enn denne beskrivelsen, skal disse gjelde.

16.1.3 Ingenting i denne avtalen (herunder punkt 4.4) skal begrense noen ikke-fraskrivbar rett til å dekompilere Programvaren du anvender under gjeldende lov. Hvis du for eksempel befinner deg innen EU, kan du på visse betingelser, som er angitt i gjeldende lover, ha rett til å dekompilere Programvaren hvis dette er nødvendig for å gjøre den kompatibel med annen programvare, og du på forhånd skriftlig har anmodet Adobe om nødvendig informasjon for å oppnå slik kompatibilitet, og Adobe ikke har gjort informasjonen tilgjengelig. Videre kan dekompileringen bare utføres av deg eller en annen med tillatelse til å bruke en kopi av Programvaren på dine vegne. Adobe har rett til å sette rimelige betingelser før informasjonen gis. All informasjon Adobe gir eller du skaffer, som tillatt i henhold til dette, kan bare brukes av deg til det formålet som er beskrevet i denne avtalen, og kan ikke gis videre til en tredjepart eller brukes til å lage programvare som er vesentlig lik Programvarens utforming, eller brukt til eventuelle andre formål som krenker opphavsretten til Adobe eller Adobes lisensgivere.

16.2 Tilleggsvilkår for Forhåndsversjonsprogramvare. Hvis Programvaren er en forhåndsversjon eller betaprogramvare («Forhåndsversjonsprogramvare»‎), gjelder dette punktet. Forhåndsversjonsprogramvaren er en forhåndsversjon, representerer ikke det endelige produktet fra Adobe og kan inneholde programfeil eller andre feil og problemer som kan føre til systemfeil, andre feil og tap av data. Det er mulig at Adobe aldri kommer til å sende Forhåndsversjonsprogramvaren ut på markedet kommersielt. Hvis du har mottatt Forhåndsversjonsprogramvare i henhold til en separat, skriftlig avtale, for eksempel Adobe Systems Incorporateds «License Agreement for Pre-Release Software», er din bruk av Programvaren også underlagt denne avtalen. Du skal returnere eller tilintetgjøre alle kopier av Forhåndsversjonen på anmodning fra Adobe eller etter at Adobe kommersielt har frigitt Programvaren på markedet, avhengig av hva som skjer først. DU BRUKER FORHÅNDSVERSJONSPROGRAMVARE PÅ EGEN RISIKO. SE PUNKT 7 OG 8 FOR GARANTIFRASKRIVELSER OG ANSVARSBEGRENSNINGER SOM GJELDER FOR FORHÅNDSVERSJONSPROGRAMVARE.

16.3 Utdanningsprogramvare. Hvis Programvaren er Utdanningsprogramvare (Programvare som kun er produsert og distribuert for bruk av utdanningssluttbrukere), er du ikke berettiget til å bruke Programvaren med mindre du er kvalifisert som utdanningssluttbruker i din jurisdiksjon. Gå til http://www.adobe.com/go/edu_purchasing_no for å finne ut om du er kvalifisert. Gå til http://www.adobe.com/go/store_no for å finne nærmeste autoriserte akademiske Adobe-forhandler.

16.4 Fontprogramvare. Hvis Programvaren inkluderer fontprogramvare:

16.4.1 Du kan bruke fontprogramvaren med Programvaren på Datamaskiner som beskrevet i punkt 2, og mate ut fontprogramvaren til en utdataenhet som er koblet til disse Datamaskinene.

16.4.2 Dersom Tillatt antall Datamaskiner er fem (5) eller færre, kan du laste ned fontprogramvaren til minnet (harddisk eller RAM) til én av utenhetene som er koblet til minst én av disse Datamaskinene for at fontprogramvaren skal forbli lagringsfast i denne utdataenheten, og til én tilleggsutdataenhet for hver femte av Tillatt antall Datamaskiner.

16.4.3 Du kan kopiere fonten(e) du har brukt i en spesiell fil og ta dem med til et kommersielt trykkeri eller annet tjenestebyrå, og disse tjenestebyråene kan bruke fonten(e) til å fremkalle filen din, forutsatt at tjenestebyrået har en gyldig lisens til å bruke den aktuelle fontprogramvaren.

16.4.4 Du kan integrere kopier av fontprogramvaren i elektroniske dokumenter for å skrive ut, vise og redigere dokumentet. Ingen andre integreringsrettigheter er underforstått eller tillatt i henhold til denne lisensen.

16.4.5 Som et unntak fra det som er nevnt ovenfor, følger fontene som er oppført på http://www.adobe.com/go/restricted_fonts_no bare med Programvaren for å betjene Programvarens brukergrensesnitt, og ikke for å bli inkludert i eventuelle Utdatafiler. Disse fontene er ikke lisensiert under punkt 16.4.1 til og med 16.4.4 ovenfor. Du samtykker i at du ikke skal kopiere, flytte, aktivere eller bruke, eller tillate at et fontbehandlingsverktøy skal kopiere, flytte, aktivere eller bruke de oppførte fontene i eller med eventuelle andre programapplikasjoner, programmer eller filer bortsett fra Programvaren.

16.5 Nettbaserte tjenester.

16.5.1 Levert av Adobe. Programvaren forenkler tilgang til innhold og diverse tjenester på nettsteder som Adobe eller Adobes samarbeidspartnere driver («Adobes nettbaserte tjenester»). Eksempler på Adobes nettbaserte tjenester kan omfatte, men er ikke begrenset til: Adobe BrowserLab, Adobe CS Review, Resource Central, kuler, Acrobat.com, Search for Help, Adobe Device Central og velkomstskjermbilder for produkter. I noen tilfeller kan én av Adobes nettbaserte tjenester fremkomme som en egenskap eller utvidelse i Programvaren, selv om de er lagret på et nettsted. I noen tilfeller kan tilgang til én av Adobes nettbaserte tjenester kreve et eget abonnement eller tilleggsavgifter for å få tilgang til dem, og/eller du må samtykke til tilleggsbetingelser for bruk. Adobes nettbaserte tjenester er ikke tilgjengelige på alle språk eller for innbyggere i alle land, og Adobe kan når som helst og av hvilken som helst grunn endre eller stoppe tilgjengeligheten til en nettbasert tjeneste fra Adobe. Adobe forbeholder seg også retten til å begynne å avkreve gebyr for tilgang til eller bruk av nettbaserte tjenester fra Adobe som tidligere var gratis. Siden Adobes nettbaserte tjenester benytter seg av automatisk Internett-tilkobling, bes du også se punkt 14 for å få viktig informasjon vedrørende Internett-tilkobling og personvern. Når Programvaren søker tilgang til en nettbasert tjeneste fra Adobe styres bruken av den nettbaserte tjenesten fra Adobe av Adobes personvernerklæring (http://www.adobe.com/go/privacy_no), som uttrykt i punkt 14, i Bruksvilkår på Adobe.com (http://www.adobe.com/go/terms_no) og av eventuelle Tilleggsbetingelser for bruk som blir forelagt deg på dette tidspunktet.

16.5.2 Levert av tredjeparter. Programvaren kan forenkle tilgang til nettsteder som drives av tredjepart som tilbyr varer, informasjon, programvare og tjenester («Tredjeparts nettbaserte tjeneste(r)»). Eksempler på Tredjeparts nettbaserte tjenester kan omfatte, men ikke være begrenset til, tjenesten Kodak Easy Share Gallery. Tilgang til og bruk av Tredjeparts nettbaserte tjenester er regulert av de vilkår, betingelser, fraskrivelser og meddelelser som finnes på disse nettsidene eller som på annen måte assosieres med Tredjeparts nettbaserte tjenester. Adobe kan når som helst og av hvilken som helst årsak endre eller innstille tilgjengeligheten til Tredjeparts nettbaserte tjenester. Adobe kan ikke kontrollere, godkjenne eller ta ansvar for Tredjeparts nettbaserte tjenester. Enhver omgang mellom deg selv og en eventuell tredjepart i forbindelse med en Tredjeparts nettbaserte tjeneste, inkludert partenes personvernerklæring og bruk av personopplysninger, levering av og betaling for varer og tjenester og alle vilkår, betingelser, garantier eller fremstillinger knyttet til slik omgang skjer utelukkende mellom deg og denne tredjeparten. Tredjeparts nettbaserte tjenester er kanskje ikke tilgjengelig på alle språk eller for innbyggere i alle land, og Adobe kan når som helst og av hvilken som helst grunn endre eller stoppe tilgjengeligheten til en Tredjeparts nettbaserte tjeneste.

16.5.3 MED UNNTAK AV DET SOM ER UTTRYKKELIG AVTALT AV ADOBE ELLER ADOBES SAMARBEIDSPARTNERE ELLER EN TREDJEPART I EN SEPARAT AVTALE, ER DIN BRUK AV ADOBES NETTBASERTE TJENESTER OG TREDJEPARTS NETTBASERTE TJENESTER PÅ EGEN RISIKO, UNDERLAGT BEGRENSNINGER I GARANTIER OG ANSVAR I PUNKT 7 OG 8.

16.6 After Effects Render Engine. Hvis Programvaren inkluderer en fullversjon av Adobes After Effects, kan du installere et ubegrenset antall Render Engines på Datamaskiner innenfor et Intranett som omfatter minst én Datamaskin, der fullversjonen av Adobe After Effects-programvaren er installert. Uttrykket «Render Engine» betyr en del av Programvaren som kan installeres, og som gjør at After Effects-prosjekter kan rendres, men som ikke kan bli brukt til å opprette eller modifisere prosjekter, og som ikke inkluderer det komplette After Effects-brukergrensesnittet.

16.7 Digitale sertifikater.

16.7.1 Bruk. Digitale sertifikater utstedes av tredjeparts sertifikatmyndigheter, inkludert leverandører av Adobe Certified Document Services (CDS), som er oppført på http://www.adobe.com/go/partners_cds_no og AATL-leverandører («Adobe Approved Trust List»), som er oppført på http://www.adobe.com/go/aatl_no (samlet kalt «Sertifikatmyndigheter»), eller kan være egensignerte.

16.7.2 Vilkår og betingelser. Ansvaret for kjøp, bruk og tillit til digitale sertifikater hviler på deg og sertifikatmyndigheten. Før du stoler på sertifiserte dokumenter, digitale signaturer eller tjenester fra en sertifikatmyndighet, bør du gjennomgå vilkårene og betingelsene som gjelder for den aktuelle sertifikatmyndighetens tjenester, herunder eventuelle abonnentavtaler eller partsavtaler de er avhengig av, sertifikatpolicyer og erklæringer om arbeidsmetoder. Se koblingene på http://www.adobe.com/go/partners_cds_no for å få informasjon om Adobes CDS-leverandører og http://www.adobe.com/go/aatl_no for å få informasjon om AATL-leverandører.

16.7.3 Bekreftelse. Du samtykker til at (a) Programvaren på grunn av konfigurasjonsproblemer eller eksterne problemer kan vise en signatur som gyldig, selv om et digitalt sertifikat kan være tilbakekalt eller utgått før det verifiseres, (b) sikkerheten eller integriteten til et digitalt sertifikat kan være kompromittert på grunn av en handling eller utelatelse av den som signerte dokumentet, den gjeldende Sertifikatmyndigheten eller en annen tredjepart, og (c) et sertifikat kan være et egensignert sertifikat som ikke er levert av en Sertifikatmyndighet. DU ER SOM ENESTE PERSON ANSVARLIG FOR Å VURDERE OM DU VIL STOLE PÅ ET SERTIFIKAT. HVIS DET IKKE FORELIGGER EN SKRIFTLIG GARANTI TIL DEG FRA EN SERTIFIKATMYNDIGHET, BRUKER DU DIGITALE SERTIFIKATER PÅ EGEN RISIKO.

16.7.4 Tredjepartsbegunstigede. Du samtykker til at Sertifikatmyndigheter du stoler på er begunstigede tredjeparter i denne avtalen, og skal ha rett til å håndheve avtalen i eget navn som om de var Adobe.

16.7.5 Skadesløshet. Du samtykker til å holde Adobe og eventuelle aktuelle sertifikatmyndigheter (med unntak av det som er uttrykkelig angitt i sertifikatmyndighetenes vilkår og betingelser) fri for ethvert ansvar, tap, handlinger, skader eller krav (inkludert alle rimelige utgifter, kostnader og advokatsalærer) som oppstår på grunn av eller er knyttet til din bruk av eller tillit til slike tjenester fra en sertifikatmyndighet, inkludert, men ikke begrenset til (a) tillit til et utgått eller tilbaketrukket sertifikat; (b) feil verifisering av et sertifikat; (c) bruk av et sertifikat utover det som omfattes av gjeldende vilkår og betingelser, denne avtalen eller gjeldende lov; (d) mangel på utøvelse av rimelig skjønn under omstendighetene ved tiltro til utstedertjenestene eller (e) unnlatelse av å oppfylle forpliktelsene som kreves i vilkår og betingelser for tjenestene.

16.8 Spesielt for Acrobat Standard, Acrobat Pro og Adobe Acrobat Suite.

16.8.1 Definisjoner.

16.8.1.1 «Distribuere» betyr å levere eller på annet vis, direkte eller indirekte, å gjøre tilgjengelig, uansett på hvilket vis, inkludert, men ikke begrenset til et nettverk eller Internett, et Utvidet dokument til én eller flere adressater.

16.8.1.2 «Utvidet dokument» betyr en PDF-fil («‎Portable Document Format»‎) som er endret med Acrobat Standard, Acrobat Pro eller Adobe Acrobat Suite for å gjøre det mulig å lagre utfylte PDF-skjemaer lokalt.

16.8.2 Hvis Programvaren inkluderer Acrobat Standard, Acrobat Pro eller Adobe Acrobat Suite, inneholder Programvaren teknologi for tilgjengeliggjøring som gjør det mulig å tilgjengeliggjøre PDF-dokumenter med visse karakteristikker ved bruk av digital akkreditering i Programvaren («Nøkkel»). Du samtykker til ikke å få tilgang til, prøve å få tilgang til, kontrollere, deaktivere, fjerne, anvende eller distribuere Nøkkelen til noe formål.

16.8.3 For alle unike Utvidede dokumenter kan du kun enten (a) distribuere de Utvidede dokumentene til et ubegrenset antall unike mottakere, men ikke trekke ut informasjon fra mer enn fem hundre (500) unike forekomster av det Utvidede dokumentet eller noen hardkopiutgave av disse Utvidede dokumentene som inneholder utfylte skjemafelter; eller (b) distribuere de Utvidede dokumentene til maksimalt fem hundre (500) unike mottakere uten begrensninger for antall ganger du ønsker å trekke ut informasjon fra Utvidede dokumenter som returneres til deg utfylt av disse mottakerne. Uavhengig av hva som ellers følger av dette dokumentet, skal ikke det å skaffe ytterligere lisenser til bruk av Acrobat Standard, Acrobat Pro eller Adobe Acrobat Suite øke de foregående grensene (det vil si de foregående grensene er de samlede, totale grensene, uansett hvor mange flere lisenser til bruk av Acrobat Standard, Acrobat Pro eller Adobe Acrobat Suite du måtte skaffe).

16.9 FlashPaper Printer. Uavhengig av hva som ellers følger av denne programvarelisensavtalen, kan du ikke (a) installere FlashPaper Printer på en server for bruk eller adgang for flere brukere, eller (b) modifisere eller erstatte brukergrensesnittet/visningsprogrammet for FlashPaper Printer som viser FlashPaper Printer-dokumenter.

16.10 Flash Player-projektorer og Runtime-moduler. Dine rettigheter til å bruke ønsket Flash Player, projektor, frittstående spiller, programtillegg, Runtime-modul eller ActiveX-kontroll som er gjort tilgjengelig for deg sammen med Programvaren eller i en utdatafil, skal kun være som bestemt under følgende lenke: http://www.adobe.com/go/flashplayer_usage_no. Med mindre eller i den grad annet følger av nevnte lenke, har du ingen rett til å distribuere slik programvare.

16.11 Device Central. Mobilenhetbilder som vises i Device Central er bare beregnet for simulering. Det er mulig at de faktiske mobilenhetene som er gjort tilgjengelig kommersielt av den aktuelle mobilenhetsprodusenten, ikke inneholder Adobe-teknologi som brukes i Device Central for å lage simuleringen. Bilder på mobilenheter kan bare brukes til ikke-kommersielle utviklingsformål, utelukkende i forbindelse med innhold som er utviklet med Programvaren, og kan ikke brukes til eventuelle andre eller ulovlige formål.

16.12 Contribute Publishing Services. Med de presiseringer som følger av lisensavtalen for sluttbrukere av Contribute Publishing Services som følger med denne programvaren, kan du ikke koble til eller opp mot Contribute Publishing Services-programvaren. Dette gjelder ikke dersom du har kjøpt en lisens til å koble til en Contribute Publishing Services-programvare for hver enkelt som kan koble seg til denne Contribute Publishing Services-programvaren, forutsatt at Prøveversjoner av Programvaren Adobe Contribute kan installeres og kobles til Contribute Publishing Services-programvaren i tråd med lisensavtalen for sluttbrukere av Contribute Publishing Services.

16.13 Adobe Presenter. Hvis Programvaren inneholder Adobe Presenter, og du installerer eller bruker Adobe Connect-tillegget i forbindelse med bruken av Programvaren, godtar du å installere og bruke Acrobat Connect-tillegget utelukkende på stasjonære Datamaskiner, og ikke på produkter som ikke er PC-er, inkludert, men ikke begrenset til Internett-hjelpemidler‎, set top box (STB), håndholdte enheter, telefoner eller «web pad»-enheter. I tillegg kan den delen av Programvaren som er lagt inn i en presentasjon, informasjon eller innhold som er laget og utviklet ved bruk av Programvaren (Adobe Presenter Run-Time), bare brukes sammen med presentasjonen, informasjonen eller innholdet hvor delen er integrert. Du kan ikke bruke Adobe Presenter Run-Time på annet vis enn som en del av presentasjonen, informasjonen eller innholdet, og du må hindre at lisenstakere til slike presentasjoner, informasjon eller innhold bruker den på slikt vis. I tillegg må du ikke modifisere, foreta omvendt utvikling eller demontere Adobe Presenter Run-Time, og du må hindre andre lisenstakere til presentasjonene, informasjonen eller innholdet ikke foretar slike handlinger.

16.14 AVC-DISTRIBUSJON. Følgende merknad gjelder Programvare som inneholder funksjonalitet for AVC-import og -eksport: DETTE PRODUKTET ER LISENSIERT UNDER AVC-PATENTPORTEFØLJELISENSEN FOR PERSONLIG, IKKE-KOMMERSIELL BRUK AV EN FORBRUKER TIL Å (a) KODE VIDEO I SAMSVAR MED AVC-STANDARDEN («AVC VIDEO») OG/ELLER (b) DEKODE AVC-VIDEO SOM BLE KODET AV EN FORBRUKER I FORBINDELSE MED PERSONLIG, IKKE-KOMMERSIELL AKTIVITET, OG/ELLER BLE SKAFFET FRA EN VIDEOLEVERANDØR MED LISENS TIL Å LEVERE AVC-VIDEO. INGEN LISENSER GIS ELLER SKAL BRUKES TIL ANDRE FORMÅL. MER INFORMASJON KAN FÅS FRA MPEG LA, L.L.C. PÅ http://www.adobe.com/go/mpegla_no.

16.15 MPEG-2-DISTRIBUSJON. Følgende merknad gjelder Programvare som inneholder funksjonalitet for MPEG-2-import og -eksport: BRUK AV DETTE PRODUKTET TIL ANNET ENN PERSONLIG BRUK PÅ MÅTER SOM SAMSVARER MED MPEG-2-STANDARDEN FOR KODING AV VIDEOINFORMASJON FOR PAKKET MEDIA, ER UTTRYKKELIG FORBUDT UTEN LISENS UNDER GJELDENDE PATENTER I MPEG-2-PATENTPORTEFØLJEN. EN SLIK LISENS ER TILGJENGELIG FRA MPEG LA, L.L.C. 250 STEELE STREET, SUITE 300 DENVER, COLORADO 80206, USA.

16.16 Flash Builder med LiveCycle Data Services (LCDS) Data Management Library. Adobe Flash Builder kan omfatte fds.swc-biblioteket. Du kan bare bruke fds.swc for å tilby databehandlingsfunksjonalitet på klientsiden og som utdatafil i programvare du utvikler, på betingelse av det følgende: Du kan ikke (a) bruke fds.swc til å aktivere sammenslutninger eller funksjonalitet i frakoblet modus i programvare, eller (b) innlemme fds.swc i programvarer som ligner Adobe LiveCycle Data Services eller BlazeDS. Hvis du vil gjøre noe av det som er nevnt ovenfor, må du be om en egen lisens fra Adobe.

16.17 Folio Producer og Folio Builder.

16.17.1 Folio Producer. Du kan installere og bruke Folio Producer hvis du har følgende lisenser. I punkt 16.17 skal Folio Producer brukes i betydningen Overlay Creator Panel, Content Bundler, Digital Publishing Plug-in for InDesign og Content Viewer for Desktop, som er installert sammen med programvaren.

16.17.2 Lisens til Overlay Creator Panel, Content Bundler og Digital Publishing Plug-in for InDesign. Du kan kun installere og bruke Overlay Creator Panel, Content Bundler og Digital Publishing Plug-in (“redigeringsverktøy”) for InDesign for å utvikle innhold som skal vises i Content Viewer. Du kan ikke distribuere Redigeringsverktøyene til tredjeparter, med mindre annet er oppgitt her.

16.17.3 Lisens til Content Viewer. Content Viewer-lisens: Du kan installere og bruke Content Viewer for å (a) bruke, evaluere og teste utdataene fra Redigeringsverktøyene, og (b) lage sikkerhetskopier og arkivkopier fra tid til annen ved behov. Kunden kan ikke distribuere Content Viewer alene til tredjeparter, med mindre annet er oppgitt her.

16.17.4 Lisens til Folio Builder. Du kan kun installere og bruke Folio Builder for å få tilgang til og bruke Adobe Digital Publishing Suite. Du kan ikke distribuere Folio Builder til tredjeparter, med mindre annet er oppgitt her.

Hvis du har spørsmål vedrørende denne avtalen, eller dersom du ønsker informasjon fra Adobe, kan du bruke adressen og kontaktinformasjonen som er inkludert med dette produktet, for å kontakte det Adobe-kontoret som dekker din jurisdiksjon.

Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender, og Shockwave er enten registrerte varemerker eller varemerker tilhørende Adobe Systems Incorporated i USA og/eller andre land. Alle andre varemerker tilhører de respektive eierne.

Gen_WWCombined-nb_NO-20110105_1512